
Forsiden: 

Steven Spielbergs Emmy-beløn- 
nede mini-serie ’Taken” handler 
om alien-bortførelsesfænomenet og 
vises 10 tirsdage på CANAL+ med 
start den 3. februar 2004 kl. 20.00. 
Hvert afsnit har spillefilmslængde. 
Første afsnit blev vist i Grand Tea¬ 
tret i København den 20. januar ved 
en særforestilling arrangeret af CA- 
NAL+, SUFOI og Politiken Plus. 
Seriens officielle hjemmeside er: 
http://www.scifi.com/taken/ 
(Filmstill fra TAKEN © Dream- 
Works Television) 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
on sberetninger, forsøgsresultater, bøger 
m.m.), samt at udbrede kendskabet til 
t ved publikationer, foredrag og 
dadvendt virksomhed. 

t er SUFOI’s opfattelse, at kilde- 
erialet udgør et vigtigt grundlag for 
gelser og oplysningsarbejde ud 
* en seriøs og kritisk synsvinkel. 

1 et ufofænomen forstår vi en 
ng om et himmelfænomen, hvis 
ntligste kendetegn er, at det selv 
r en nøje undersøgelse foretaget af 
ompetente personer, ikke kan forkla- 
; som værende et kendt fænomen. 

i fænomenerne endnu er uopkla- 
e, ønsker SUFOI ikke at fremhæve 
r afvise nogen bestemt teori om 
i art eller oprindelse. 

UFOl ledes af repræsentantskabet. 

and 

i Møller Hansen, Eilekiersvej 14, 
enløse, 4100 Ringsted. 

deansvarlige 

irtarbejde 

Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

| Informationsarbejde 
Peter Nørgaard. Lyngbygade 86, st.tv., 
8600 Silkeborg. 86 82 64 02. 

eside 

ming O. Rasmussen, Rugmarken 
2, 8520 Lystrup. 86 22 53 24. 

repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), Galgebak¬ 
ken Skrænt 3-15A, 2620 Albertslund. 

43 64 44 69. 

Torben Birkeholm, Aadalsvej 16, 

I 9210 Aalborg SØ. 98 14 70 97. 

| Jan Hansen (ekspedition). Posekærvej 
6200 Aabenraa. 

Henningsen, Duegård, Højreby vej 
, 4920 Søllested. 54 94 11 69. 

Klinge Pedersen, Købmager- 
_ade 59, 1., 1150 København K. 

Asie Nielsen Vestervold 7, 2. m.f., 

7800 Struer. 40 72 11 17. 

Bo Nielsen, Søndermarken 1, 8752 
Østbirk. 86 28 31 91. 

ne Skovlund, Kærhøjgårds vej 2. 
140 Lynge. 48 18 94 49. 

P ._ Thomas (konsulent). Ægirsgade 
. 3. th., 2200 København N. 

83 84 81. 



• Har du prøvet at vågne om nat¬ 
ten med en fornemmelse af, at 
der er et fremmed væsen i værel¬ 
set? 

• Har du oplevet en periode på en 
time eller mere, hvor du ikke kan 
huske, hvad du har lavet? 

• Har du nogen sinde haft en for¬ 
nemmelse af at flyve gennem 
luften uden at vide hvorfor og 
hvordan? 

• Har du set usædvanlige lys eller 
ildkugler i fx soveværelset uden 
at vide, hvor de kom fra? 

• Har du opdaget mærkelige ar på 
kroppen uden at huske, hvordan 
de opstod? 

Og nej, dette er ikke en test, der 
skal vise, hvordan du måske havde 
det natten efter en festlig nytårs¬ 
aften. Disse fem spørgsmål blev i 
1992 stillet til næsten 5.947 voksne 
amerikanere. 

Forfatterne bag undersøgelsen 
havde opstillet det kriterium, at 
”når en udspurgt kunne svare ‘ja’ til 
mindst 4 af de 5 spørgsmål, er der 
en stor sandsynlighed for, at perso¬ 
nen har været bortført af en alien”. 

Ud af de 5.947 personer, som 
blev interviewet, havde 119 (sva¬ 
rende til 2%) svaret ja til 4 eller 5 
af spørgsmålene. Da den befolk¬ 
ning, som blev repræsenteret af de 
interviewede, var 185 millioner, var 
det totale antal 3,7 millioner. Altså 
blev undersøgelsens konklusion, at 
næsten 4 millioner amerikanere har 
været bortført af aliens. 

Har disse mennesker virkelig 
været bortført? Eller kan der findes 
en anden og mere sandsynlig for¬ 
klaring? Det har englænderen Susan 
Blackmore undersøgt nærmere. 
Blackmore er psykolog og har igen¬ 
nem 30 år forsket i paranormale 
fænomener. 1 artiklen ”Bortført af 
aliens eller drømme?”, som begyn¬ 
der side 4 her i UFO-Nyt går hun 
bortførelsesfænomenet kritisk efter 
i sømmene. 

Siden 1957 har vi i Skandinavisk 
UFO Information indsamlet mellem 
10.000 og 15.000 ufo-beretninger 
i Danmark. Vi har endnu ikke haft 
ét eneste bortførelsestilfælde i 
Danmark. Men fænomenet kendes 
i England, Australien og Canada 
- og ikke mindst Sydamerika har en 


lang og farverig tradition for bort¬ 
førelser. 

Fænomenet er imidlertid mest 
udbredt i USA. Det er der ikke no¬ 
gen enkel forklaring på, men måske 
en kombination af flere. Lad mig 
blot nævne tre: 

1. Den første forklaring handler 
om mistillid. Der er i USA en 
udbredt mistillid til myndighe¬ 
derne. Det giver grobund for 
mange konspirationsteorier. 
Myndighederne kender sandhe¬ 
den om dit og dat, men bruger 
ufine metoder for at skjule den 
for folket. Måske samarbejder 
de endda med aliens. Denne 
forkærlighed for konspirations¬ 
teorier spiller også en vigtig 
rolle i tv-serien ”Taken”, som 

i øjeblikket vises på Canal+ 

( www.canalplus.dk ). 

2. Den anden mulige forklaring 
handler om angst. Det amerikan¬ 
ske samfund er til en vis grad 
præget af angst. Filmproduceren 
og forfatteren Michael Moore 
har bl.a. i Filmen ”Bowling for 
Columbine” forsøgt at dokumen¬ 
tere, at USA’s liberale våbenlov¬ 
givning bl.a. hænger sammen 
med, at folk vil beskytte sig, 
fordi de er bange. Det er en 
angst, som medierne ofte er med 
til at forstærke. Udenlandske 
terrorister lurer, indbrudstyve 
ødelægger folks ejendom - så 
hvorfor ikke også truende aliens 
fra det ydre rum, der bortfører 
og krænker dig, mens du sover i 
dit hjem? 

3. Endelig som den tredje mulige 
forklaring, er der det helt særlige 
ved USA, at man i mere end 50 
år har beskæftiget sig med ufoer. 
Mange ufo-interesserede er med 
tiden blevet frustrerede over, at 
det endelige bevis på, at vi får 
besøg fra det ydre rum, stadig 
lader vente på sig. Derfor har 
rigtig mange i de sidste 25 år 
kastet sig over alien-bortføreiser. 
De er mere spændende end flak¬ 
kende nattelys på himlen - nær¬ 
mest moderne gyserhistorier. De 
gør sig godt i medierne, og så er 
der penge i dem. Mange terapeu¬ 
ter og amatør-hypnotisører har 
gyldne tider i USA. 


AF KIM MØLLER 
HANSEN 

AF SUSAN 
BLACKMORE 


Susan Black- 
more er ansat i 
Department of 
Psychology ved 
Univ ersity of the 
West of England. 
Hun har bl.a. en 
ph.d. i parapsy¬ 
kologi. Læs mere 
om forfatteren på. 
www.susanblack 
more.co.uk 
/index, htm 


STEVEN SFIE1.8F-BG PRESENTS 

T KEN 



Da Spielbergs klassiker Nær¬ 
kontakt af Tredje Grad” havde 
premiere i Danmark i marts 1978, 
troede mange, at nu ville vi komme 
til at opleve en bølge af nærobser¬ 
vationer. Men bølgen udeblev - til 
gengæld steg interessen i Danmark 
for at vide noget mere om ufoer. 

Den 3. februar begyndte tv-se- 
rien ’Taken” på Canal+. Hvis møn¬ 
stret fra 1978 gentager sig, vil vi 
formentlig ikke opleve, at en masse 
danskere pludselig mener, at de 
har været bortført af aliens. De 2% 
fra den amerikanske undersøgelse 
skulle i givet fald svare til 100.000 
danskere - dvs. at alle indbyggere i 
en by lidt mindre end Aalborg plud¬ 


selig skulle finde ud af, at de har 
været bortført. 

Jeg forventer, at ’Taken” vil 
skabe interesse for at få reel viden 
om bortførelsesfænomenet. I Skan¬ 
dinavisk UFO Information vil vi - i 
overensstemmelse med foreningens 
formål - bidrage til dette oplys¬ 
ningsarbejde ved at bringe særlige 
artikler om bortførelsesfænomenet 
her i UF O-Nyt, på vores hjem¬ 
meside www.ufo.dk , i vores gratis 
nyhedsmailservice UFO-Mail og 
endelig i specialtidsskriftet UFO- 
Vision , som udkommer den 2. marts 
- netop med et temanummer om 
alien-bortføreiser (se annoncen side 
22 ). □ 


Bortført af aliens eller drømme? 


En opinionsundersøgelse viser, at næsten 4 mio. amerikanere har haft 
visse "oplevelser", der tyder på, at de har været bortført af aliens. En un¬ 
dersøgelse blandt 126 skoleelever og 224 studerende ved universiteterne 
viser imidlertid, at kendskabet til aliens snarere hænger sammen med tv- 
kiggeri end med virkelige hændelser. 


Fire millioner amerikanere har 
været bortført af aliens! Tallet er 
i stor udstrækning blevet brugt af 
medierne og ofte som tegn på, at 
millioner af mennesker har haft 
besøg af ikke-jordiske væsner og 
i visse tilfælde fysisk bortført fra 
deres senge, biler og hjem til ikke- 
jordiske fartøjer eller planeter. 

Antallet af personlige beretnin¬ 
ger om bortførelse udført af aliens 
har været stærkt stigende siden 



udgivelsen af Budd Hopkins’ bøger 
Missing Time (1981), og Intra¬ 
ders (1987) og Whitley Striebers 
Communion (1987). Der er store 
variationer i beretningerne, men 
grundmønsteret i mange af dem er 
alligevel det samme. 

I 1994 gennemgik Wright 317 
afskrifter fra hypnose-sessioner og 
interviews fra 95 forskellige sager 
og konkluderede, at “adskillige ty¬ 
per væsener havde besøgt vores pla¬ 
net regelmæssigt”. De ”grå” er dog 
klart den mest almindelige alien (se 
fx Mack 1994, Schnabel 1994 og 
Thompson 1993). 

Bortførelsen begynder oftest, 
når personen er hjemme i sin seng 
(Wright 1994) og oftest om nat¬ 
ten (Spanos, Cross, Dickson og 
DuBreuil 1993). Nogle af bortfø¬ 
relserne finder dog sted udendørs 
eller fra en bil. Der er et intens, 
blåt eller hvidt lys, en summen el¬ 
ler brummen, en følelse af frygt, og 
en fornemmelse af, at der er noget 
uforklarligt til stede. 

Et fartøj med blinkende lys ses, 
og personen transporteres eller 
”flyder” ind i det. Inde i fartøjet er 
personen genstand for forskellige 
medicinske undersøgelser. Ofte 
udtages æg eller sæd, og små gen¬ 


stande implanteres i næsen eller an¬ 
dre steder. Kommunikationen med 
aliens foregår normalt ved telepati. 
Den bortførte føler sig hjælpeløs og 
har ofte begrænset frihed eller er 
delvis eller fuldstændig lammet. 

De ”grå” er omkring en meter 
høje med en slank krop og hals, et 
stort hoved og store, sorte, skæve, 
mandelformede øjne. De grå har 
normalt ingen hår og ofte kun tre 
fingre på hver hånd. Grønne eller 
blå aliens optræder sjældent. De 
høje, lysblonde nordiske, og men¬ 
neskelignende typer ses til tider 
sammen med de grå. 



Art by Matt and ZO © 2003 
CrypticLink. existere.com/ 

Aliens’ formål med at bort¬ 
føre jordboere varierer fra venlige 
advarsler om kommende økolo¬ 
giske katastrofer til et omfattende 
forædlingsprogram, som gør det 
nødvendigt at fjerne æg og sæd fra 
mennesker med det formål at skabe 
halv-aliens, halv-menneskelige 
skabninger. Nogle bortførte påstår 
at have set fostre i specielle kolber. 
Andre fortæller, at de skulle passe 
eller lege med halvt-menneskelige 
børn. 

I nogle tilfælde påstår bortførte, 
at de er blevet fanget på offentlige 
steder, hvor der var flere vidner til 
stede. Dette giver indtryk af et vist 
samarbejde, men de fysiske beviser 
er yderst sjældne. Der er nogle få 
eksempler på, at bortførte har fået 
noget snavset tøj med hjem, og 
nogle implantater er angiveligt ble¬ 
vet fjernet fra den bortførtes krop, 
men implantaterne forsvinder oftest 
på mystisk vis (Jacobs 1993). 

Teorier 


Hvordan kan vi forklare disse 
hændelser? Nogle bortførte husker 
ret spontant deres oplevelse, mens 
andre kun ”erindrer” dem, når de er 
i terapi, i støttegrupper eller under 
hypnose. Vi ved, at hukommelsen 
kan ændre sig og vækkes under 
hypnose (Laurence, et al. 1986), 
gruppepres og gentagne spørgsmål 
(Loftus 1993). Er ”erindringer” om 
bortførelser skabt på denne måde? 

De fleste af Wrights 95 bortførte 
blev hypnotiserede og/eller intervie¬ 
wet mange gange. Hopkins er kendt 
for sine hypnose-teknikker med at 
lokke bortførelsesberetninger frem. 
Mack bruger også hypnose. Der er 
mange rapporter om bortførelser 
fremkaldt i fuld bevidsthed uden 
hypnose eller flere gentagne inter¬ 
view, så betydningen af den falske 
hukommelses rolle er ikke helt klar. 

En anden teori er, at de bortførte 
er mentalt syge. Her er der dog 
ikke mange oplysninger at hente i 
litteraturen. Bloecher, Clamar og 
Hopkins (1985) fandt en intelligens 
over middel og ingen tegn på syg¬ 
dom hos ni bortførte, og Parnell 
(1988) fandt ingen tegn på mentale 
sygdomme hos 225 personer, som 
rapporterede, at de havde set en 
ufo (de blev ikke bortført). Spanos 
(1993) sammenlignede 49 ufoob¬ 
servatører med to kontrolgrupper og 
fandt, at de hverken havde lavere 
intelligens, var mere fantasifulde 
eller lettere at hypnotisere end kon¬ 
trolgruppen. De viste heller ikke 
flere tegn på mentale sygdomme. 


De var dog mere overbeviste om, at 
aliens besøger Jorden, hvilket anty¬ 
der, at en sådan tro kan skabe det, 
der skal til, forat fantasien skaber 
et virkeligt møde med aliens. 

Tindingelap-ustabilitet er også 
nævnt. Folk med ustabilitet i tin¬ 
dingelappen har større tibøjelighed 
til at fantasere, og derfor også til 
at rapportere om mystiske oplevel¬ 
ser og ud-af-kroppen oplevelser, 
drømmesyn og psykiske oplevel¬ 
ser (Persinger og Makarec 1987). 
Spanos fandt dog ingen forskelle 
i tindingelappen mellem de men¬ 
nesker, der rapporterede om ufoer, 
og kontrolgrupperne. Cox (1995) 
sammenlignede en gruppe på 12 
britiske bortførte med både en til¬ 
svarende kontrolgruppe og en kon¬ 
trolgruppe bestående af studerende. 
Han fandt heller ingen forskelle ved 
tindingelapperne. Som ved Spanos’ 
undersøgelse var der blandt de bort¬ 
førte en større tilbøjelighed til at 
tro på, at aliens besøger Jorden, end 
der var i kontrolgrupperne. 


En sidste teori går ud på, at 
bortførelser er en slags søvnlam¬ 
melse. Det vil sige, at en person 
tilsyneladende er i stand til at høre 
og se og føler sig helt vågen, men 
kan dog ikke bevæge sig. Interna¬ 
tional Classification of Sleep Disor- 
ders (Thorpy 1990) rapporterer, at 
søvnlammelse er meget almindelig 
blandt narkoleptikere (se tekstbok¬ 
sen om narkolepsi side 10), for 
hvem lammelsen sædvanligvis op¬ 
træder, når søvnanfaldet begynder. 
Det er almindeligt hos omkring 3 til 
6 pct. af befolkningen, og optræder 
lejlighedsvis som ”isoleret søvn¬ 
lammelse” hos 40 til 50 pct. Andre 
vurderinger af antallet af tilfælde 
med isoleret søvnlammelse inklude¬ 
rer dem fra Japan (40 pct., Fukuda 
1987), Nigeria (44 pct., Ohaeri 
1992), Hong Kong (37 pct., Wing, 
Lee, og Chen 1994), Canada (21 
pct., Spanos 1995), Newfoundland 
(62 pct., Ness 1978), og England 
(46 pct., Rose og Blackmore 1996). 


Still-fotos fra tv- 
serien TA KEN. © 
DreamWorks Tele¬ 
vision. 

Mareridt. Illustra¬ 
tion af Henry Fu- 
seilfra slutningen 
af 1700-tallet. 



Oplevelser forårsaget af 
søvnlammelse 


Under en typisk oplevelse med 
søvnlammelse vågner personen op 
lammet og med en fornemmelse af, 
at der er nogen i rummet, føler sig 
bange måske endda skrækslagen, 
hører en summende eller brum¬ 
mende lyd og ser mærkelige lys. 

Et synligt eller usynligt væsen sid¬ 
der måske på deres bryst og ryster, 
kværker eller stikker dem. Forsøg 
på at komme ud af lammelsen lyk¬ 
kes normalt ikke. Det er efter den 
almindelige mening mest effektivt 
at slappe af eller at forsøge at be¬ 
væge øjnene, en enkelt finger eller 
tå. 

Beskrivelser af søvnlammelse 
står mange steder i litteraturen og er 
omtalt i Huffords (1982) klassiske 
værk ”01d Hag”. Jeg er sammen 
med nogle kolleger ved at opbygge 
en samling af tilfælde, og vi har 
udgivet en foreløbig rapport (Black- 
more og Rose 1996). 

Søvnlammelse menes at ligge 
bag mange myter, som fx ridende 
hekse i England (Davis 1996-1997), 
Old Hag i Newfoundland (Hufford 
1982), Kanashibari i Japan (Fukuda 
1993), Kokma i St. Lucia (Dahlia 
og Parkes 1993), og Popobawa i 
Zanzibar (Nickell 1995). Måske er 
alien-bortføreiser en del af vor tids 
søvnlammelses-myte. 

Spanos (1993) har påvist lig¬ 
heder mellem bortførelser og 
søvnlammelse. Størstedelen af de 
bortførelser, som Sanos undersøgte, 
fandt sted om natten, og næsten 60 
pct. af de ”stærkt følelsesladede” 
rapporter var søvnrelaterede. Af de 
mere ophidsende oplevelser var der 
i næsten en fjerdedel ligheder med 
søvnlammelse. 

Cox (1995) inddelte sine 12 
bortførte i seks ved dagslys og seks 
om natten, og selv ved det lille an¬ 
tal var der ved de natlige bortførel¬ 
ser betydeligt flere tilfælde af søvn¬ 
lammelse end i kontrolgrupperne. 

Jeg mener, at den bedste forkla¬ 
ring på mange af bortførelserne er. 


at de er en oplevelse forårsaget af 
søvnlammelse. 

Forestil dig følgende scenario: 

En kvinde vågner om natten 
med en stærk fornemmelse af, at 
nogen eller noget er i værelset. 

Hun forsøger at bevæge sig, men 
opdager, at hun er fuldstændig lam¬ 
met, bortset fra øjnene. Hun ser 
mærkelige lys, hører en brummen 
eller summen, og synes at sengen 
vibrerer. Hvis hun kender noget til 
søvnlammelse, vil hun øjeblikkelig 
genkende symptomerne, men de 
færreste har kendskab til søvnlam¬ 
melse. Så hvad tror hun? Jeg tror, 
at hvis hun har set tv-programmer 
om bortførelser eller læst om dem, 
begynder hun måske at tænke på 
aliens. Og i dette grænseområde for 
søvnen vil den indbildte alien være 
overordentlig virkelig. Dette er må¬ 
ske nok til at overbevise hende om, 
at hun har været bortført. Hypnose 
kunne gøre erindringen om denne 
virkelige oplevelse (men ikke virke¬ 
lige bortførelse) tydeligere og mere 
overbevisende. 



Roper-undersøgelsen 


Den påstand, at 3,7 mio. amerika¬ 
nere har været bortført, er baseret 
på Roper-undersøgelsen - en opi¬ 
nionsundersøgelse foretaget mellem 
juli og september 1991 og offentlig¬ 
gjort i 1992. Forfatterne er Budd 
Hopkins (kunstmaler og billedhug¬ 
ger), David Jacobs (historiker) og 
Ron Westrum (sociolog), (Hopkins, 
Jacobs og Westrum 1992). 

I forordet påstår John Mack, 
professor i psykiatri ved Harvard 
Medical School, at hundredetusinde 
amerikanske mænd, kvinder og 
børn har oplevet at blive bortført 


af ufoer, og at mange af dem var i 
en pine, når psykologer og psykia¬ 
tere forsøgte at hjælpe dem med 
at behandle deres oplevelser. Be¬ 
handlerne, skriver han, skulle lære 
”at genkende de mest almindelige 
symptomer og tegn i klientens hi¬ 
storie, så de kunne se, at det drejede 
sig om en bortførelse” (8). Disse 
tegn er bl.a. lys, opvågning i en 
lammet tilstand med en fornem¬ 
melse af, at der er nogen til stede, 
en følelse af at svæve eller mang¬ 
lende tid. 

Rapporten blev udgivet privat og 
sendt til næsten 100.000 psykiatere, 
psykologer og andre i behandlings¬ 
systemet for mentale sygdomme 
for at opfordre dem til at ”være 
åbne over for den mulighed, at der 
eksisterer noget, eller der sker noget 
med deres klienter, som vi i vores 
traditionelle vestlige samfund ikke 
mener, kan eller burde ske” (8). 

The Roper Organization lader 
også andre spørgsmål komme med i 
deres egne almindelige undersøgel¬ 
ser. I dette tilfælde fik 5.947 voksne 
(et repræsentativt udvalg) en liste 
med 11 hændelser og blev spurgt, 
om nogen af hændelserne var sket 
for dem mere end to gange, en eller 
to gange eller slet ikke. Hændel¬ 
serne (og hvor mange i procent, der 
har haft oplevelsen mindst én gang) 
omfatter: set et spøgelse (11 pct.), 
set og drømt om ufoer (7 pct. og 5 
pct.), og ud-af-kroppen-oplevelse 
(14 pct.). 

Vigtigst var de fem ”indikator 
hændelser”: 

1) ”Vågnet lammet med en følelse 
af, at en mærkelig person eller 
noget andet var i værelset” (18 
pct.) 

2) ”En fornemmelse af at svæve, 
selv om du ikke vidste hvorfor 
eller hvordan.” (10 pct.) 

3) ”En oplevelse af, at der er en 
tidsperiode på en time eller 
mere, som du ikke kan gøre rede 
for, altså en periode hvor du ikke 
kan huske, hvor du var, eller 
hvad du lavede.” (13 pct.) 

4) ”Set usædvanlige lys eller lys¬ 
kugler i værelset uden at vide, 
hvad de var, eller hvor de kom 
fra.” (8 pct.) 

5) ”Opdage gådefulde ar på krop¬ 
pen, og hverken du eller andre 
kan huske, hvordan du fik dem, 
eller hvor du fik dem.” (8 pct.) 

Forfatterne besluttede, at ”når en 
udspurgt svarer ‘ja’ til mindst fire af 
de fem indikatorspørgsmål, er der 
en stor sandsynlighed for, at den 
enkelte er en ufo-bortført”. 

Den eneste begrundelse for 
den beslutning var, at Hopkins og 
Jacobs havde arbejdet med næ¬ 
sten 500 bortførte i en periode på 
17 år. De bemærkede, at mange 
af deres bortførte fortalte om den 
slags oplevelser, og kom derfor til 
den konklusion, at personer, som 
havde fire eller flere af den slags 
oplevelser, sandsynligvis er ofre for 
bortførelser. 

Ud fra det blev Roper-undersø- 
gelsens overvældende konklusion 
nået. Ud af de 5.947 personer, som 
blev interviewet, havde 119 (eller 
2%) fire eller fem af indikatorerne. 
Da den befolkning, som blev repræ¬ 
senteret af de interviewede, var 185 
millioner, var det totale antal 3,7 
millioner - altså er konklusionen, at 
næsten fire millioner amerikanere 
havde været bortført af aliens. 

Hvorfor stillede de ikke bare 
et simpelt spørgsmål som: ”Er 
du nogensinde blevet bortført af 
aliens?” Deres argument er, at det 
ikke havde afdækket den sande 
grad af bortførelsesoplevelser, da 
mange mennesker kun kan huske 
dem efter terapi eller hypnose. Hvis 
bortførelser virkelig finder sted, kan 
dette argument være ganske ud¬ 
mærket. Den strategi, der er brugt 
i Roper-undersøgelsen, løser ikke 
problemet. 

Med få undtagelser har mange 
videnskabsmænd valgt at ignorere 
undersøgelsen, da den er så åben¬ 
lys fuld af mangler. Men da dens 
konklusion har fået så stor opmærk¬ 
somhed, mener jeg, at det er uma¬ 
gen værd at foretage lidt yderligere 
forskning. 

Bortførelse eller søvnlammelse? 


Efter at have læst Roper-undersø¬ 
gelsen, kan vi spørge os selv, om 
de 119 personer, som svarede ja til 
indikatorerne, virkelig har været 
bortført af aliens. 

Da de anvendte teknikker ved 
undersøgelsen ser ud til at være 
korrekte, og da antallet af udspurgte 
er stort, kan vi godt tro på, at 2% 
har haft den omtalte oplevelse. 
Spørgsmålet er: Har disse men¬ 
nesker virkelig været bortført? 
Alternativt har de blot haft et antal 
interessante psykologiske oplevel¬ 
ser, og den mest iøjnefaldende er 
søvnlammelse. Er det tilfældet, kan 
hovedkonklusionen i Roper-un¬ 
dersøgelsen afvises. Men hvordan 
beviser vi det? 

Jeg mener, at mennesker, som 
har været bortført (om de kan erin¬ 
dre det ved fuld bevidsthed eller 


ej), burde have bedre kendskab til 
de involverede aliens’ tilsynekomst 
og opførsel, end personer som ikke 
har været bortført. Det fører til to 
simple hypoteser. 

Roper-undersøgelsen formoder, 
at personer, som har indikator-op¬ 
levelserne, sandsynligvis har været 
bortført. Hvis formodningen er 
korrekt, burde personer, som har 
haft indikator-oplevelserne, have et 
bedre kendskab til, hvordan aliens 
formodes at se ud, og hvad der sker 
under en bortførelse, end personer 
som ikke har haft indikator-oplevel¬ 
serne. 

Hvis formodningen ikke er kor¬ 
rekt, og bortførelserne ikke har 
fundet sted, er deres kendskab ikke 
større end alle andres - rent faktisk 
burde kendskabet til aliens i højere 
grad stamme fra tv og bøger. 

Jeg besluttede at foretage en 
undersøgelse, hvor jeg brugte både 
voksne og børn fra Bristol. Man 
kan hævde, at ægte bortførte ikke 
kunne huske relevante detaljer, så 
jeg måtte gøre brug af en situa¬ 
tion, som virkede befordrende for 
hukommelsen. Jeg bad personerne 
slappe af og fortalte dem en bortfø¬ 
relseshistorie. Så bad jeg dem no¬ 
tere de manglende detaljer og tegne 
de aliens, de havde forestillet sig. 

Metoden 


I min undersøgelse deltog 126 
skolebørn i alderen 8 til 13 år og 
224 førsteårsstuderende på 18 år og 
derover. Børnene kom fra to skoler 
i Bristol. Testen foregik i deres 
klasseværelse i grupper på 22 til 
28. Den første gruppe på 22 børn 
havde et spørgeskema, der var lidt 
anderledes end de andre gruppers. 
Det bliver derfor ikke brugt i nogen 
af analyserne. De voksne var psyko¬ 
logi- og fysioterapi-studerende ved 
University of the West of England. 
De blev testet i tre store grupper. 
Den procedure, der blev brugt ved 
børnetesten, er beskrevet i det føl¬ 
gende. Proceduren var forenklet, og 
historien modificeret til de voksne. 

Først brugte jeg omkring en 
halv time på at tale med børnene 
om psykologi og forskning, så de 
kendte mig. Jeg bad dem slappe af, 
så meget som de nu kunne i klas¬ 
seværelset. Mange lagde deres ho¬ 
veder på bordene. Nogle lagde sig 
endda på gulvet. 

Jeg bad dem forestille sig, at 
de lå i deres senge og fik læst en 
godnathistorie. Jeg formoder, at de 
forsøgte at forestille sig alle detaljer 
fra historien, mens jeg læste for 


dem. Jeg læste langsomt og tyde¬ 
ligt. 

Historien, som hed ”Jackie and 
the Aliens”, handler om en pige, der 
en aften, mens hun ligger i sin seng, 
får besøg af en mærkelig alien, som 
tager hende med i et rumskib. Her 
bliver hun lagt på et bord og under¬ 
søgt. Hun bringes tilbage i sin seng 
uden at have lidt overlast. Historien 
indeholder vandring gennem en 
lang gang og ind i et rum, undersø¬ 
gelse på et bord, en skrivende alien 
og et kort glimt af glas på hylder. 

Børnene fik dog ingen præcise de¬ 
taljer. 

Efter historien bad jeg børnene 
”vågne langsomt op” og forsøge 
at huske så meget, som de kunne 
af detaljerne i historien. Så delte 
jeg spørgeskemaerne ud. Hvert 
spørgeskema indeholdt fem mul- 
tiple-choice spørgsmål om aliens, 
værelset og bordet. Børnene blev 
også bedt om at beskrive, hvad der 
var i glassene, og tegne den skri¬ 
vende alien. 

Der var også seks spørgsmål 
baseret på spørgsmålene i Roper- 
undersøgelsen: Har du nogensinde 
set en ufo? Har du nogensinde set 
et spøgelse? Har du nogensinde 
følt det, som om du forlod din krop 
og kunne flyve rundt uden den (en 
ud-af-kroppen-oplevelse)? Har du 
nogensinde set usædvanlige lys 
eller lyskugler uden at vide, hvad 
det var, og hvor de kom fra? Er du 
nogensinde vågnet op og har været 
lammet, dvs. med en følelse af at 
du ikke kunne bevæge dig? Er du 
nogensinde vågnet op og har haft 
en fornemmelse af, at der var en 
mærkelig person eller noget andet 
i værelset? (Bemærk, at i Roper- 
undersøgelsen var spørgsmålet om 
lammelse sat sammen med spørgs¬ 
målet om en følelse af en anden 
persons tilstedeværelse. Her blev 
der stillet to separate spørgsmål. 

Bemærk også, at de sidste fire af 
disse spørgsmål var baseret på indi¬ 
kator-spørgsmålene i Roper-under¬ 
søgelsen). 

Spørgsmålene var ændrede og 
tilpasset, så de passede til børn, og 
jeg stillede ikke spørgsmål om ar 
eller manglende tid. Der var også 
et spørgsmål om falsk opvågning 
(man drømmer, at man vågner) med 
i undersøgelsen og to spørgsmål om 
tv-kikkeri. 

Til sidst blev alle grupper, bort¬ 
set fra en af de voksnes, bedt om at 
tegne billeder af den alien, som de 
havde forestillet sig. 

► 

Resultater 


Et stort antal af både voksne og 
børn oplyste, at de havde haft de 
fleste af oplevelserne. Det procent¬ 
vise antal er vist i tabellen. 


Oplevet 

Voksne 

Børn 

Spøgelser 

14% 

33% 

Ud-af-kroppen- 



oplevelse 

35% 

33% 

Ufoer 

8% 

28% 

Falsk opvågning 

83% 

57% 

Søvnlammelse 

46% 

34% 

Mærkelige 



væsners nærvær 

68% 

56% 

Lys 

1,7% 

28% 


Resultatet af to undersøgelser. 
Antallet af personer, som svarede 
“ja” til at have haft en oplevelse, er 
angivet i procent. Se spørgsmålene 
i teksten. 

For hver person blev der givet en 
”alien score” fra 0 til 6 for antallet 
af ”korrekte” svar på spørgsmålet 
om den alien, der optrådte i histo¬ 
rien (det vil sige svar, der passede 
til den populære stereotype opfat¬ 
telse), og andre scorer for antallet 
af Roper-undersøgelsens indikator¬ 
oplevelser (0-4). 

For børnene var der en alien 
score på 0,95, og gennemsnitsvær¬ 
dien for oplevelser var 1,51. Der var 
ingen sammenhæng mellem de to 
målinger. 

Tegninger af aliens blev meget 
groft katagoriseret af en uafhængig 
dommer i ”grå” og ”andre” (for 
næsten alle tegninger er kategorien 
indlysende. Se eksempler i figuren). 

12 % af børnene tegnede grå, og 87 
gjorde ikke. Ikke overraskende fik 
de, der tegnede grå, også en højere 
alien score, men de oplyste ikke 
mere om oplevelserne. 

De børn, som tegnede grå, så 
ikke mere tv end andre. Der var 
heller ikke en sammenhæng mellem 
mængden af set tv og alien score. 
Mærkeligt nok var der en lille posi¬ 
tiv sammenhæng mellem mængden 
af set tv og antallet af oplevelser. 

For de voksne var der en gen¬ 
nemsnitlig alien score på 1,23 og et 
gennemsnit på 1,64 for oplevelser. 

17 af de voksne tegnede grå, og 
103 gjorde ikke. Igen var det sådan, 
at de, der tegnede en grå, opnåede 
højere alien score, men der var ikke 
flere oplevelser. 

Blandt de voksne var det sådan, 
at de, der tegnede grå, også var 
dem, der så mest tv, og mængden 
af set tv havde en positiv sammen¬ 
hæng med alien score. 


Konklusion 


Disse resultater giver ingen beviser 
på, at personer, som angiver flere af 
indikator-oplevelserne, har et større 
kendskab til, hvordan en alien bør 
se ud, eller hvad der sker under en 
bortførelse. Hvis rigtige grå aliens 
bortfører mennesker fra Jorden, og 
Roper-undersøgelsen er korrekt, når 
det drejer sig om de indikator-ople¬ 
velser, der handler om bortførelser, 
må vi forvente en sådan sammen¬ 
hæng. At den ikke optræder i et så 
relativt stort udvalg, sætter spørgs¬ 
målstegn ved præmisserne. 

Blandt de voksne (og ikke blandt 
børnene), var der en sammenhæng 
mellem mængden af set tv og kend¬ 
skabet til aliens og bortførelser. Det 
kan tyde på, at den populære ste¬ 
reotype opfattelse snarere stammer 
fra tv-programmer end fra virkelige 
bortførelser. 

1 vores undersøgelse deltog til¬ 
strækkeligt mange mennesker, som 
angav indikator-oplevelser. Selv 
om ikke alle indikator-oplevelser 
var med i de fire spørgsmål, vi stil¬ 
lede, var fordelingen faktisk bedre 
end i Roper-undersøgelsen. Mange 
af mine deltagere ville derfor være 
blevet klassificeret af Hopkins, 
Jacobs og Westrum som bortførte 
- på et forkert grundlag. 

Disse resultater beviser ikke, 
at der ikke finder bortførelser sted 
på denne planet. Men de viser, at 
kendskab til de bortførende aliens’ 
opdukken og opførsel afhænger 
mere af, hvor meget tv en person 
ser, end af hvor mange ”indikator- 
oplevelser” han eller hun har haft. 
Jeg må derfor konkludere, at på¬ 
standen i Roper-undersøgelsen om, 
at 3,7 mio. amerikanere sandsynlig¬ 
vis har været bortført, er falsk. □ 


Tak 


Jeg vil gerne takke Perrott-Warrick 
Fund for økonomisk støtte og Nick 
Rose for hjælp med analyserne. 

Note 

1. Tre artikler i Skeptical Inquirer 
har behandlet og stærkt kritiseret 
Roper-undersøgelsen, se Lloyd 
Stites, ”3.7 Million Americans Kid- 
napped by Aliens?” 17 (2), Vinter 
1993: Philip J. Klass, “Additional 
Comments about the ’Unusual 
Personal Experiences Survey’”«, 

17 (2), Vinter 1993; og Robyn M. 
Dawes og Matthew Mulford, “Diag¬ 
noses of Alien Kidnappings That 
Result from Conjunction Effects 
in Memory”, 18(1). Efterår 1993. 
Alle artikler er gengivet i Kendrick 
Frazier, Barry Karr og Joe Nickell, 
red., ”The UFO Invasion”, Promet- 
heus Books. 1997. 

Udvalgte links om ufo-bortførelser 

Bortført af ufonauter: 

http://www.skeptica.dk/arkiv_dk/pa_030.htm 

Whitley Strieber’s Unknown Country: 

http://www.unknowncountry.com/ 

Intruders Foundation (Budd Hopkins): 

http://www.intrudersfoundation.org/inside.html 

International Center for Abduction Research (Dr. David M. Jacobs): 

http://www.ufoabduction.com/ 

Passport to the Cosmos (John E. Mack): 

http://beyondcommunion.com/johnmack/ 

Derrel Sims’ hjemmeside Alien Hunter: 

http://www.alienhunter.org/ 

Dr. Roger Leirs hjemmeside Aliens and the Scalpel: 

http://www.alienscalpel.com/ 

Narkolepsi 


Narkolepsi er en meget belastende søvnsygdom, 
som karakteriseres af unormal søvntendens i form 
af søvnighed, søvnanfald og forstyrrelser i regule¬ 
ringen af drømmesøvnen. Narkolepsi er ikke helt så 
sjælden, som man tidligere har sagt. Mellem 0,2 og 
1,6 per tusinde har sygdommen. Dvs. at der i Dan¬ 
mark må forventes at være mellem 1.000 og 8.000 
patienter med narkolepsi. Mange af disse patienter 
ved ikke, hvad de fejler, fordi de endnu ikke har fået 
stillet diagnosen eller fået behandling. 

Symptomer 


Narkolepsi begynder ofte i 20-års alderen, men kan 
begynde tidligere, fx i puberteten, men sjældent ef¬ 
ter 40-års alderen. Narkolepsi viser sig ved en række 
symptomer: 

• uimodståelig søvntrang 

• søvnighed-træthed 

• kataplektiske anfald (muskelslaphed) 

• søvnlammelser 

• hallucinationer 

• urolig og forstyrret nattesøvn 

Man behøver ikke at have alle symptomerne, og 
hvert enkelt symptom kan fremtræde i forskellig 
grad. Det er ikke klart, hvad der er årsagen til nar¬ 
kolepsi, men en fejlregulering af den mekanisme, 
som styrer søvn-vågenhed og drømmesøvn, ligger 
bag symptomerne ved narkolepsi. Man kan dæmpe 
symptomerne ved sygdommen med medicinsk be¬ 
handling, men man kan ikke kurere narkolepsi. 

Hovedsymptomet søvnighed-træthed kan være 
mere eller mindre fremtrædende. Selv om narko- 
leptikeren har fået sin nattesøvn og vågner udhvilet, 
kan han allerede om formiddagen føle søvnighed- 
træthed eller en uimodståelig søvntrang. Søvnighe¬ 
den kan medføre, at den pågældende under disse pe¬ 
rioder ikke kan præstere det, man skulle kunne for¬ 
vente sig. Dette kan blive et alvorligt problem, dels 
for den pågældendes selvopfattelse og udvikling, 
dels for det sociale liv, idet omgivelserne kan opfatte 
vedkommende som sløv og udeltagende. Søvnighe¬ 
den kan blive så udtalt, at den pågældende simpelt¬ 
hen falder i søvn hen over bordet eller må lægge sig. 
Nogle når ikke at mærke søvntrangen, men falder 
direkte i søvn midt i deres gøremål. Søvnanfaldet 
kan være sekundkort - det kaldes mikrosøvn - og 
kan optræde fuldstændig uden forvarsel midt i et 
gøremål. Dette viser sig ved, at vedkommende fx 
mister en sætning i en samtale. Søvnanfaldet kan 
også vare længere, fra nogle minutter til mere end 
en time, hvis vedkommende er siddende eller lig¬ 
gende. Efter søvnanfaldet vågner den pågældende 
oftest forfrisket og kan holde sig fri for nye anfald i 
en til flere timer. 

Katapleksi er et pludseligt anfald af muskelslap¬ 
hed. Det udløses ofte af stærk, følelsesmæssig på¬ 
virkning som latter, vrede eller forskrækkelse. 


Muskelslapheden kan påvirke enkelte muskel¬ 
grupper eller i værste fald hele kroppen. 1 den mil¬ 
deste form kan man ”tabe underkæben” ved overra¬ 
skelse. Men ellers findes variationer fra at blive blød 
i knæene, nikke med hovedet til at synke fuldstæn¬ 
digt sammen. Varigheden af det kataplektiske anfald, 
totalt eller delvist, kan vare fra et par sekunder helt 
op til en halv time. De fleste anfald er dog ikke 
så dramatiske og opdages ikke altid af omgivel¬ 
serne. Narkoleptikeren kan dog mærke dem. Det 
kan fx være i form af slaphed i knæene, så han må 
støtte sig til noget et kort øjeblik, eller der kan være 
tale om slaphed i ansigtsmuskulaturen, så han kan 
have svært ved at styre sin tale. 1 andre tilfælde kan 
vedkommende opføre sig klodset, tabe ting, spilde 
mad eller drikke, hvis der indtræffer en pludselig 
forskrækkelse eller sker noget morsomt. 

Søvnlammelse eller søvnparalyse er en uhyg¬ 
gelig oplevelse, som opstår ved indsovning eller 
opvågning. Narkoleptikeren oplever, at han ikke kan 
bevæge sig, ikke tale, ikke åbne øjnene, selv om han 
er ved fuld bevidsthed. Ofte er søvnlammelsen led¬ 
saget af hallucinationer. Søvnlammelsen kan vare op 
til adskillige minutter. 

Hallucinationer kan opleves i forbindelse med 
indsovning (hypnagoge hallucinationer) og ved op¬ 
vågnen (hypnopompe hallucinationer). Det er ofte 
synsindtryk, men også stemmer eller lyde kan fore¬ 
komme. Der er tale om kraftige sanseindtryk, som 
narkoleptikeren ikke kan skelne fra virkeligheden. 

Urolig søvn. Søvnen hos narkoleptikeren er ofte 
urolig og afbrudt af mange opvågninger. Drømme er 
meget fremtrædende hos narkoleptikere, dels i for¬ 
bindelse med søvnlammelse, indsovnings- og opvåg- 
ningshallucinationer og dels som kraftige drømme 
under den egentlige søvn. Drømmene kan udvikle 
sig til egentlige mareridt. 

Behandlingsmuligheder: Narkolepsi kan ikke 
helbredes, og den medicinske behandling kan des¬ 
værre ikke fuldstændig fjerne alle symptomer. Det 
er af største vigtighed, at den enkelte patient lærer 
om sin sygdom for at forstå den og acceptere den. 
Det er ligeledes af største vigtighed, at personer som 
har kontakt med narkoleptikeren, lærerom sygdom¬ 
men og dens symptomer. Dette gælder ikke kun den 
private omgangskreds, men også skole, uddannelses¬ 
institution og arbejdsplads. 

Behandlingen er medicinsk og kræver et samar¬ 
bejde mellem læge og patient. I hvert enkelt tilfælde 
må lægen og patienten afveje behandlingen og blive 
enige om, i hvilken grad patienten kan acceptere 
visse symptomer fra sygdommen, og i hvilken grad 
han kan leve med bivirkninger af medicinen. □ 

Kilde: www.scansleep.dk 








Observationer 


UFO-NYT 1/2004 1 1 


Ildkugle gav travlhed 


Ildkugle på himlen set fra Lolland-Falster og Sydsjælland gav travlhed hos 
SUFOI. Onsdag morgen den 21. januar 2004 ved 06.30-/06.34-tiden iagt¬ 
tog mange mennesker fra Lolland-Falster og Sydsjælland en kraftig ild¬ 
kugle på den sydvestlige himmel ret lavt over horisonten. Observatør tro- 


ede, at ildkuglen faldt ned 200 meter væk. 



Som SUFOI’s lokale repræsentant 

at få øje på, men jeg så intet. Jeg 

Orehoved, kom kørende i sin bil. 

AF OLE 

på Lolland-Falster blev jeg efter en 

troede lige i første omgang, at det 

da han ved Storskoven syd for 

HENNINGSEN 

omtale af sagen i DR’s Regionalen i 

måske var en nødraket, men de er 

Guldborg på vej mod Sakskøbing 


Næstved og TV2 Øst i Vordingborg 

jo røde, og denne lyskugle var klart 

så ildkuglen tilsyneladende slå ned 


kimet ned i løbet af aftenen af folk, 

grøn. Det var et utroligt flot syn. 

mellem træerne 200 m væk. ”Gud 


som havde set lysfænomenet. 

der varede max. 4-5 sekunder, og så 

nej, ikke et flystyrt!” var hans før¬ 


På baggrund af beskrivelserne 

var det væk.” 

ste tanke. Da han efterfølgende så 


af fænomenets udseende og op- 

Flere bilister på motorvejen mel- 

en slags gnister, var han bekymret 


førsel på himlen, mener jeg, at der 

lem Maribo og Holeby berettede 

for, om der kunne være tale om 


har været tale om et særdeles flot. 

om ildkuglen på den sydlige him- 

nedfaldne højspændingsledninger 


lysstærkt meteor. Det blev set af 

mel som meget stor og meget kraf- 

ved vejen. Claus Petersen steg ud af 


mange mennesker, hvoraf de fleste 

tigt lysende med hale efter sig, gul- 

bilen og bemærkede senere nyligt 


var på vej til arbejde i bil. 

lig og med lidt ”gnister”. Eller en 

afbrækkede grene i et træ, som han 


En observatør så dog lysfæ- 

rød kerne med noget gult udenom 

mente evt. kunne have forbindelse 


nomenet på scooter ved Løjtofte 

og roterende med en slags gnister i 

med det måske nedfaldne, lysende 


nord for Nakskov. Han gav en god 

yderkanten. 

objekt. 


pejling til fænomenet, da han så 

Den ene bilist mener, at selve 

I første omgang ville han ikke 


lyset i retning af tre store Vestas- 

lyskuglen var så stor som 2 cm i 

fortælle om iagttagelsen, da han 


vindmøller syd for Nakskov, dvs. i 

udstrakt arm og selve halen som en 

kom frem til sin arbejdsplads. Her 


SSV. Han beskriver det som en stor. 

håndsbredde i udstrakt arm. Den 

hørte han dog om en kollega, Stig 


lysende kugle med en ildhale efter 

forsvandt efter ganske få sekunder 

Hansen, Vålse, der selv havde kørt 


sig. Den var så lavt over horisonten, 

i retning af en stor vindmølle lige 

ca. 5 km nordligere og havde set 


at han observerede den i højde med 

øst for Rødbyhavn, fortalte obser¬ 

nøjagtigt det samme i sydlig retning 


og under de røde positionslys på 

vatørerne samstemmende fra motor¬ 

på samme tidspunkt, og så var der 


de høje møller, som var synlige for 

vejen. De mente også, at lyskuglen 

ikke længere grund til at holde op¬ 


ham. Lyskuglen forsvandt med et 

nok var faldet ned i Østersøen. 

lysningerne tilbage. 


”glimt”. 

Også herfra er der rimeligt gode 

Det skal i den forbindelse under¬ 


Fra omegnen af Vesterborg på 

pejlinger til fænomenet. 

streges kraftigt, at der bestemt ikke 


Lolland har flere nogenlunde sam¬ 

Fra vejen mellem Kettinge og 

er noget i vejen med Claus Peter¬ 


stemmende berettet om lyskuglen, 

Nysted fortalte en bilist om lysfæ¬ 

sens dømmekraft. Men alle under¬ 


der beskrives som en rund kugle 

nomenet som et gevaldigt stort 

søgelser bekræfter, at det er umuligt 


med meget lang hale efter sig og 

stjerneskud, som en slags raket, rød 

at bedømme afstanden til et lysfæ¬ 


med grønlige og flere andre farver. 

i bagende og med lang, rødlig hale. 

nomen om natten. Så jeg mener 


”Jeg troede i første sekund, det 

”Lyset forsvandt i horisonten 

desværre ikke, det er umagen værd 


var naboens fyrværkeri,” fortalte 

i sydlig retning, men kunne være 

at kigge efter nedfaldne meteoritter 


den ene observatør, der dog til¬ 

faldet i Østersøen,” fortalte også 

ved Storskoven ved Guldborg, selv 


føjede, at det dernæst lignede et 

denne bilist, der iagttog ildkuglen i 

om det kunne have været utroligt 


meget stort stjerneskud meget langt 

få sekunder. 

spændende. 


væk. 

Fra Karrebæk på Sydsjælland 

Jeg har i øvrigt selv været ude 


En kvindelig buschauffør befandt 

meldte en fritidsfisker om, at han 

for en lignende observation og illu¬ 


sig lige nord for Guldborgsund-tun- 

fra sit hjem så lysfænomenet som 

sion for et par år siden. Jeg kom kø¬ 


nelen mellem Falster og Lolland på 

en lysende kugle meget større end 

rende på Midtlolland, da jeg fra min 


vej sydpå, da hun fik øje på et kug- 

planeten Venus, der i øjeblikket ved 

bil i vestlig retning på den mørke 


leagtigt, lidt ovalt lys, af form som 

aftenstid lyser op på vesthimlen. 

aftenhimmel fik øje på noget, der 


en lysende haletudse med en slags 

Som mange af de øvrige observa¬ 

meget dramatisk så ud som et mu¬ 


mørk ring bagerst. Det så ud, som 

tører troede han fra starten i et kort 

ligt flystyrt. Jeg kørte bilen ind til 


om lysfænomenet steg lidt op først, 

øjeblik, at der kunne være tale om 

siden og rullede ruden ned for at 


for derefter at dale. 

et flystyrt. Han så ikke nogen hale, 

høre efter støj fra flymotor el. lign., 


”Det var en flot syn, og jeg tro¬ 

men det var den flotteste ildkugle, 

men der var ingen lyd. Jeg bedømte 


ede, det var tæt på og faldt ned i 

han nogensinde har set. Han har 

selv afstanden til at være max. 500 


Guldborgsund,” berettede hun over 

efterfølgende med kompas fastlagt 

til 1.000 meter. Det mærkelige lys 


telefonen. ”Da jeg kom ud fra tun¬ 

retningen til det flotte lysfænomen, 

på himlen fortsatte med gnister ef¬ 


nelen prøvede jeg at kigge tilbage 

der forsvandt for ham bag et hustag. 

ter sig i sydlig retning og blev sva¬ 


for at se, om der skulle være mere 

Naturplejer Claus Petersen, 

gere, og jeg vendte bilen i et forsøg 

► 

AF ANDREAS 
OHLSSON 


Whitley Strieber 
under sit besøg i 
Sverige i 1988. 
(Foto: C las Svahn) 


på at køre efter det og se, om det 
landede på Maribo Flyveplads ved 
Holeby, men lyset forsvandt hurtigt 
i horisonten. 

Da jeg kort efter kom hjem, 
kimede telefonerne med meldinger 
om det samme lysfænomen set fra 
store dele af landet. Det viste sig, 
at min afstandsbedømmelse bogsta¬ 
velig talt var helt i skoven. Der var 
i virkeligheden tale om rumskrot 
eller et meteor, der var gået ind i 
atmosfæren over Jylland og brændte 
op til sidst på den anden side af 
Hamburg 200 km fra Lolland! 

Den aktuelle lyskugles bane på 
himlen den 21. januar var ikke lod¬ 
ret ned, men skråt til den ene side, 
i sydlig retning, fortalte langt de 
fleste observatører. 

Ved at plotte retningsangivel¬ 
serne fra de forskellige beretninger 
ind på et kort, kan man få en ide 
om, hvor fænomenet i virkelighe¬ 
den har befundet sig. Et første gæt 
på den sydlige Østersø eller over 
Schleswig-Holstein i Nordtyskland, 


ser ud til at skulle revideres. Det 
har tilsyneladende været endnu læn¬ 
gere sydpå. Der er da også indløbet 
meldinger om mange iagttagelser af 
en stor ildkugle på samme tidspunkt 
fra Belgien og Tyskland. 

Den hollandske organisation 
Dutch Meteor Society har været i 
kontakt med NASA, der udelukker, 
at der i denne forbindelse skulle 
være tale om nedfald af en satellit. 

SUFOI har været i kontakt med 
det netværk af automatiske fotosta¬ 
tioner, der i visse dele af det tyske 
område og i Tjekkiet registrerer 
meteorer. Kun i det sydlige Tysk¬ 
land var der nogenlunde skyfrit, 
og en meteorregistrering på en af 
fotostationerne viser et andet fæ¬ 
nomen, end det der tilsyneladende 
blev observeret samtidig i Belgien 
og Danmark. 

I denne sammenhæng lyder 
det ikke sandsynligt, at der skulle 
være tale om to vidt forskellige 
meteornedfald registreret på et sam¬ 
menfaldende tidspunkt. Alt tyder 


derfor på, at der har været tale om 
et utroligt stort meteor, når det er 
set fra forskellige lande så langt fra 
hinanden. Det falder dog meget fint 
i tråd med, at det opsigtsvækken¬ 
de lysfænomen blev set fra det syd¬ 
lige Danmark meget lavt på himlen 
i sydsydvestlig retning. 

Det er ikke usædvanligt at ob¬ 
servere meteoritter, der med en fart 
på op til 70 km/sek. trænger ind 
i atmosfæren og ”brænder op” på 
vej ned gennem atmosfæren. Det 
usædvanlige er måske, når lysfæ¬ 
nomenet er så stort og vækker så 
megen opsigt, som det var tilfældet 
denne gang. 

Der kom i øvrigt også henven¬ 
delser fra nogle, der slet ikke havde 
set lysfænomenet på himlen, men 
som mente at have sten eller mate¬ 
riale liggende, der kunne være dum¬ 
pet ned fra himlen på et tidligere 
tidspunkt. Og disse henvendelser vil 
der naturligvis blive fulgt op på ved 
en passende lejlighed. 

□ 


Striebers ukendte verden 




Der er nu gået mere end 15 år siden Whitley Striebers bog "Communion" 
dukkede op i USA. Han havde tidligere i sin gyserbogskarriere skræmt 
sine læsere, men nu hævdede han, at han havde mødt aliens. Ukendte 
små væsener førte ham bort mod hans vilje. Hvad er der sket siden? Og 
hvad laver Strieber i dag? 


I 1987 udgav Whitley Strieber sin 
bestseller ”Communion - A True 
Story”, som også blev udgivet 
på svensk i 1989 under navnet 
”Nærkontakt - en sand historie” 
(Forum). Den texanske gyserbogs¬ 


forfatter blev kendt i hele den vest¬ 
lige verden for sine kontakter med 
ukendte væsener. 

Natten til den 26. december 
1985 blev han i sit hus i staten New 
York vækket af et lille væsen, som 


stirrede på ham. Væsenet tog ham 
med ud af huset og førte den skræk¬ 
slagne Strieber til et rumskib, hvor 
han blev undersøgt. Det var be¬ 
gyndelsen på en lang periode med 
kontakter med ”de små grå”. Det 
fortsatte i mange år. 

Debatten om Strieber og hans 
oplevelser engagerede mange in¬ 
den for ufologien. Det centrale 
spørgsmål var, hvilke oplevelser 
han egentlig havde? Var det fysiske, 
psykiske eller rent opdigt, som han 
hævder var virkelige hændelser? 

For Strieber selv var oplevelserne 
virkelige, men han har altid givet 
svævende svar på, om de var fysi¬ 
ske eller psykiske. 

Vampyrer 


I debutthrilleren ”The Wolfen” 
(1977), som også udkom på svensk 
med titlen ”Varulvene” (Legenda 
1979), skrev Strieber i romanform 

om en serie mord begået af varulve. 
Bæsterne er af værste slags, og i 
romanen skræmte de indbyggerne 
i New York, som blev grebet af 
vampyrfeberen. I ”Nærkontakt” var 
det ikke vampyrer, men ukendte 
væsener i Striebers soveværelse, der 
satte skræk i læserne. De var dog 
lige så lidt velkomne som vampy¬ 
rerne i hans øvrige fiktive romaner. 
Forskellen er, at Strieber oplevede, 
at væsenerne hentede ham. 

Oplevelserne blev stærkere i 
opfølgeren ”Gennembrud” (Forum 
1989). Forfatteren nøjedes ikke med 
at forsøge at forstå og acceptere 
kontakterne med ”de små grå”, men 
forsøgte sig endda med både hyp¬ 
nose og løgnedetektor for at komme 
helt til bunden af problemet. I de 
efterfølgende bøger er han noget 
uklar med hensyn til, om kontak¬ 
terne har noget at gøre med men¬ 
neskets udvikling. Strieber er dog 
god til at videregive den skræk, han 
oplever, og han er ikke bange for at 
vove sig ud i grænselandet mellem 
fantasi og virkelighed. 

Hans gennemslagskraft efter 
udgivelsen af ”Nærkontakt” var 
stor. Stort set alle, som arbejdede 
med ufoforskning, havde en mening 
om ham. Men meget af det, som 
Strieber skrev, var ikke nyt. Mange 
før ham har skrevet om møder med 
ikke-jordiske besøgende, George 
Adamski, Howard Menger og 
ægteparret Hili for blot af nævne 
nogen af dem. Strieber fremlagde 
det blot i en ny form. Ikke-jordiske, 
læs venusianere, kunne træffes på 
behørig afstand i den californiske 
ørken på Adamskis tid. Nu befandt 
de sig i et soveværelse uden hver¬ 
ken en skriftlig eller en mundtlig 
invitation. De så ud til at kunne gå 
igennem vægge og omgå Striebers 
tyverialarm, som burde registrere 
ubudne gæster. Godt nok gav de 
ham fysiske skader såsom næseblod 
og mærker i huden, men det var 
ikke det væsentlige. Budskabet var 
igen det vigtigste. Ikke-jordiske har 
altid noget at sige, så meget har vi 
da lært. Og har de intet vigtigt at 
fortælle, så har det ikke været det 
store problem for den bortførte at 
se noget i deres opførsel eller deres 
ansigter. 

Men hvorfor rejse mange lysår 
for blot at sætte lidt mærker og en 
skræk i livet på en amerikansk for¬ 
fatter. Her gjorde Whitley Strieber 
som sine forgængere og skrev om 
de ikke-jordiskes bekymring for 
planetens usle tilstand og menne¬ 
skets destruktive adfærd. Alt sam¬ 
men noget, der ikke var så fjernt 


fra Adamskis venusianske venners 
synspunkter. 

For Whitley Strieber er det vig¬ 
tigste ikke at kontrollere sine kilder, 
eller fjerne det som muligvis ikke 
er sandt eller noget helt andet end 
møder med ikke-jordiske. Han tror 
på dem, som skriver til ham, hvilket 
betyder, at han har mange støtter 
rundt om i verden. Samtidig peger 
han på et problem ved at sige, at 
disse bortførelser er et fænomen, 
som man ikke talte højt om tidli¬ 
gere. På den måde får han beret¬ 
ningerne frem i lyset og er som en 
slags dynamo for mennesker med 
lignende oplevelser. 



Striebers tegning af et af de væsener, 
som kom ind i hans soveværelse. 


Julegaven 1985 


Den amerikanske skeptiker Philip J. 
Klass, som er en af Whitley Strie¬ 
bers største kritikere, har undersøgt 
hans oplevelse. Klass har fundet en 
del mistænkelige omstændigheder 
i påstandene. Strieber hævdede i et 
interview med Douglas E. Winter 
tidligt i 1980’erne, at han var tæt på 
at blive skudt af en vanvittig person, 
da han gik på University of Texas 
i 1966. Den påstand trækker han 
senere tilbage i ”Nærkontakt” og 
konstaterer, at han slet ikke var der, 
men at han i mange år har hævdet 
det modsatte. 

Der er flere andre historier, som 
Strieber fremfører som selvople¬ 
vede, men som han senere har truk¬ 
ket tilbage. En anden interessant 
ting er, at han også påstår, at han 
forud for sine oplevelser overhove¬ 
det ikke var interesseret i ufoer. Det 
undrer Philip Klass, for det er kom¬ 
met frem, at Strieber i julen 1985 
fik en julegave af sin bror. Gaven 
viste sig at være en ufobog af Jenny 
Randles og Peter Warrington. Det 
var før, hans bizarre oplevelser tog 


sin begyndelse. Strieber indrømmer, 
at han måske havde læst fem el¬ 
ler seks sider i bogen, før han blev 
bortført, men bogen havde skræmt 
ham så meget, at han havde lagt 
den væk. En påstand, som Klass 
finder underlig, når den kommer fra 
en mand, der selv skriver skræklit¬ 
teratur. [ 11 

Der er også læger som Donald 
F. Klein, forskningschef ved New 
York Psykiatriske Institut, der har 
engageret sig i spørgsmålet om 
Striebers oplevelser. En mulig for¬ 
klaring skulle ifølge Klein være, 
at Strieber lider af temporallapepi- 
lepsi, såkaldt TLE. I modsætning 
til andre typer af anfald påvirkes 
psyken ved denne lidelse. Men¬ 
nesker med TLE-symptomer synes 
at have deja-vu oplevelser, oplever 
stærke lugte og har uforklarlige 
panikanfald. Filosofiske og kos¬ 
miske funderinger er almindelige 
hos personer med TLE, ligesom de 
ofte hævder at have foretaget rejser 
af meget stærk hallucinatorisk art. 
Dertil kommer en følelse af være 
meget mistænksomme over for an¬ 
dre mennesker. 

Strieber afviser Kleins forklaring 
som endnu en påstand, der er imod 
den ikke-jordiske hypotese. Han 
gennemgik dog en professionel 
undersøgelse. Resultatet var, at han 
ikke led af temporallapepilepsi, 
hvis man ellers skal tro på hans 
egen udlægning. I begyndelsen af 
maj 1987 bekræftede han dog, at en 
af neurologerne endnu ikke havde 
lavet en endelig rapport om hans 
tilfælde. Philip Klass forlangte i et 
brev til Strieber at få en fuldstændig 
redegørelse fra lægerne. Strieber 
har aldrig svaret på brevet. [2] 

Striebers Unknown Country 


I dag er debatten om Whitley Strie¬ 
ber ved at klinge ud, men han er 
fortsat en produktiv forfatter med 
over 26 bogtitler bag sig. Han kom¬ 
mer af og til med nye påstande 
angående kontakterne med de mær¬ 
kelige væsener. I 1991 fik han nok 
af ”ufobevægelserne” og sendte et 
brev til mange af organisationerne, 
hvori han skrev, at vi skabte bort¬ 
førelserne inden i os selv. Siden 
sidst i 1990’erne har han også haft 
sit eget forum på nettet med titlen 
”Whitley Strieber’s unknown coun¬ 
try”. Hans hustru Anne Strieber er 
redaktør på hjemmesiden, som frem 
for alt holder sig det kendte. Det er 
en temmelig vidtfavnende side, som 
blander emner som ufoer, miljøpro¬ 
blemer og politik. Der er billeder af ► 

stedet, hvor Strieber blev bortført 
første gang, og for de rigtigt inkar¬ 
nerede er der til og med et fotografi 
af den seng, hvor væsenerne hen¬ 
tede ham i julen 1985. Han har rejst 
en sten for at afmærke stedet, hvor 
han blev ført bort. Udviklingen vir¬ 
ker foruroligende. Hvad bliver det 
næste? Måske et Strieberland hvor 
man kan køre i karrusel eller blive 
taget om bord i et fartøj i en mørk 
skov? 

Whitley Strieber lægger med 
nogle ugers mellemrum nye krøni¬ 
ker med varierende indhold ud på 
hjemmesiden. Ofte drejer det sig 
om hans egne oplevelser, som langt 
fra er ophørt, og i et af de senere 


indlæg er han efter mange overve¬ 
jelser kommet til konklusionen: 

”De besøgende er i hvert fald 
virkelige, og de tager forplantnings¬ 
mæssige materialer og vævsprøver 
fra mennesker”. [3] 

Hvorfor de besøgende tager prø¬ 
ver fra mennesker, ved han ikke. 
Strieber hævder, at han selv og den 
stærkt omdiskuterede amerikanske 
forfatter og billedhugger Budd Hop- 
kins ikke behøver at fremlægge tro¬ 
værdige beviser, når det drejer sig om 
bortførelser. For Whitley Strieber er 
bortførelser fortsat en realitet. Mange 
andre har svært ved at se sammen¬ 
hængen mellem hans beretninger og 
den virkelige fysiske verden. □ 


Referencer: 

1. Philip J. Klass: ”UFO-Abdu- 
ctions: A Dangerous Game”, 
Prometheus Books 1988, side 
128-131. 

2. Samme, side 128-131. 

3. www.unknowncountry.com/ 
journal Striebers månedsblad 
2003-10-16 

Kilde: UFO-Aktuellt nr. 4, 2003 /-for 


Verdens bedste 
bogforside? 

Budd Hopkins har tilsyneladende høje tanker om 
sin egen ”forsknings” indflydelse på almindelige 
mennesker. Han mener, at omslaget på Whitley 
Strieber første bog ”Communion” er et af de bedste 
i forlæggerbranchens historie! Den eneste, som kan 
konkurrere, er efter Hopkins’ mening omslaget på 
William Shirers klassiske bestseller fra 1959 ”Det 
tredje Riges storhed og fald” med et ildevarslende 
hagekors i en hvid cirkel på en sort baggrund. 

Det afgørende er genkendelsesværdien, og den 
ikke-jordiske på Striebers bog fik i titusindvis af 
mennesker til huske ellers glemte bortførelsesop¬ 
levelser. Og det til trods for, at den ikke-jordiske 
egentlig er tegnet helt forkert! De store, skråtstil¬ 
lede øjne, næseåbningerne og den smalle, lige 



ATRUE STORY BY 

WHITLEY 

STRIEBER 


mund er tegnet forkert i 
forhold til selve hovedet, 
som skal være meget 
større i forhold til øjnene, 
som skal side længere 
nede på ansigtet. 

Budd Hopkins mener endda, at dette misforhold 
bidrog til et lykkeligt videnskabeligt eksperiment, 
da alle, som henvendte sig til ham med deres beret¬ 
ninger om, at de var blevet bortført af ikke-jordiske, 
påpegede fejlen. Derfor er erindringerne om bortfø¬ 
relserne sande, ellers kunne dejo ikke have beskre¬ 
vet de ikke-jordiske så nøjagtigt! 

Stefan Roslimd/AFU/-for 


Støt Støttefonden 

SUFOI’s arbejde udføres alene gennem frivillig 
arbejdskraft. Men nogle gange skal der også penge 
til for at realisere foreningens mål. Foruden et over¬ 
skud fra UF O-Nyt finansieres mange af foreningens 
aktiviteter gennem SUFOI’s Støttefond, der har 
eksisteret siden 1980. 

Der står i dag kr. 9.000 i fonden, men SUFOI vil 
have brug for endnu flere midler for at kunne gen¬ 
nemføre de kommende aktiviteter. 

På vores ønskeseddel står der: 

• En ny plancheudstilling. Den nuværende er utrolig 
populær og lånes ud til mange biblioteker og arran¬ 
gementer - men den er nedslidt og skal fornys. 

• Et stort ufo-arrangement i 2007, hvor foreningen 
fylder 50 år! Det er slet ikke for tidligt at tage fat 
på planlægningen af dette, men en forudsætning er, 
at der er midler til afholdelse af et sådant arrange¬ 
ment. 



• Nyt oplag af heftet ”Når du ser et stjerneskud”. 

Igen en af foreningens succeshistorier, hvor 
Tipsmidlerne/Undervisningsministeriet støttede udgi¬ 
velsen af dette oplysningshefte i et oplag på 15.000 
eksemplarer. Disse er nu væk, og vi har hårdt brug 
foret nyt oplag. Desværre vil Tipsmidlerne ikke 
støtte et nyt oplag, så vi må selv finansiere det. 

Vi modtager derfor meget gerne støtte fra UFO- 
Nyts læsere og andre, der med et lille (eller større!) 
bidrag ønsker at bidrage til gennemførelsen af disse 
aktiviteter. Bidrag kan fremsendes på foreningens 
girokonto 9 11 77 25. Anfør venligst ”Støttefond” 
ved indbetaling. 

Orberne kommer! 

De mystiske orber dukker i stigende grad op på hjemmesider og i interna¬ 
tionale ufo-tidsskrifter og skaber debat: Aliens, ånder eller partikler i luf¬ 
ten? Navnet kunne lyde som noget fra Tolkiens univers og de nye storfilm, 
men der er tale om en ny type ufo-fotos, der mystificerer. 


Orberne, som de nu kaldes på 
dansk, er som oftest små lysende, 
cirkelrunde (heraf den engelske be¬ 
tegnelse ”orb”) plamager, der af og 
til dukker op på fotos, uden at fo¬ 
tografen har bemærket noget usæd¬ 
vanligt under fotograferingen. Når 
der derfor i denne sammenhæng 
skrives om orber, så skal det fra en 
start fastslås, at vi helt konkret her 
beskæftiger os med de små - eller 
større - runde, lysende aftegninger, 
der findes på billederne. Ikke alle 
mulige andre måske mærkeligt 
udseende fænomener, som pas¬ 
sende kan tages op ved en anden 
lejlighed. 

Når det nævnes, at det drejer sig 
om en ny type ufo-fotos, skal det 
opfattes i meget bred forstand, idet 
de ikke umiddelbart er identifice¬ 
rede. Og så er de, om ikke andet, 
pr. definition jo ufo-fotos. 

Jeg har i nogen tid med en vis 
forbavselse set disse fotografier 
dukke op med en eller anden ofte 
mystificerende tekst i udenlandske 
tidsskrifter og på hjemmesider. 



Orber fotograferet ved nattetide på en 
kirkegård i New Orleans. 

(Foto: Cathi Bunn) 

Mange af disse billeder er taget 
ved aften- eller nattetide på kirke¬ 
gårde eller ved huse, ruiner eller 
andre lokaliteter, der har ry for at 
være plaget af spøgelser og ånder. 
På de samme hjemmesider finder 
man en lang række andre billeder 
med ejendommelige aftegninger. 

Når man på internettet anven¬ 
der en af søgemaskinerne som fx 



Billede af orber taget af medlemmer afGhost Flunters Society på spøgelsesjagt den 
9. marts 2002 i Crawford County i staten Illinois. 


Google eller Yahoo og søger på 
”orbs” og fotografier, så er det også 
helt tydeligt, at en meget stor del 
af de fundne fotografier relaterer til 
hjemmesider, hvor man beskæftiger 
sig med spøgelser, spøgelses jagt el¬ 
ler psykiske fænomener. 

På Ghost Hunters Society’s 
hjemmeside fra Crawford i staten 
Illinois i USA vises en række fo¬ 
tografier med orber, og foreningen 
gør meget reelt opmærksom på, at 
der ikke på nogen måde er mani¬ 
puleret med billederne. Andre fotos 
kan ses på adressen: http://www.c 
rawfordcountyghosthunters.com/ 
ghostphotospagefive.html 

Der findes sågar flere orb- 
hjemmesider, hvoraf en kalder sig 
’The Official Home Office of the 
INTERGALACTIC ORBS”, dvs. 
den officielle hjemmeside for de 
intergalaktiske orber. Man har altså 
næsten ophøjet sig selv til en slags 
"ambassade”. 

På den ”officielle” hjemmeside 
(med adressen: http:// 


The Official Home 

INTERGALLACTIC 


www.acsa2000.net/users/!orb/site/ 
main/htdocs/home.html) oplyses, at 
orberne oprindeligt skulle være ble¬ 
vet opdaget af en Bryan Williams, 
og at videnskaben først for nylig 
har været i stand til at studere tek¬ 
nologien bag orberne! Tjah, man 
skal høre meget! 

Der har kunnet opstilles en klas¬ 
sifikation af de forskellige orb-typer, 
og man fortæller endvidere på hjem¬ 
mesiden, at en fjern race i galaksen 
anvender orberne som en fjernstyret 
avanceret teknologi, nærmest som 
et fjernstyret kamera. Hver orb 
repræsenterer et hul i tid og rum, 
hvorigennem man kommer i kontakt 
med os. Ikke på en sådan måde, så 
det gør os nogen skade, men blot 
så væsenerne bag orberne på denne 
måde kan observere Jorden. 

Masseudryddelse i vente? 

Væsenerne bag orberne har også 
kommunikeret med det hold, der 
står bag orb-hjemmesiden, og ladet 


Office of the 
ORBs! 


evidencethat we are being Observed and Visited here 
by distant alien species with advanced space flight capability 


AF OLE 

HENNINGSEN 

Ole Henningsen med UFO-Magazine, hvor redaktionen har fundet de store over¬ 
skrifterfrem til artiklerne om orberne. (Foto: Ole Henningsen) 


forstå, at man er her for at hjælpe 
menneskeheden mod masseudryd¬ 
delse i form af en ulykke, der kunne 
indtræffe mellem 2001 og 2004 (så 
er det jo ved at være lige op over, 
venner!), og at man har været me¬ 
get tålmodige med os mennesker på 
Jorden osv. Noget af en mundfuld, 
må man nok sige! Men helt i stil 
med andre sekter eller grupper, der 
prædiker for os og ”kender sandhe¬ 
den”. 

Det lyder samtidig som noget af 
et intergalaktisk overvågningsar¬ 
bejde, når nu disse orber viser sig 
på massevis af fotos hele tiden og 
hele verden over. Jeg burde måske 
til og med nok være utroligt beæret 
over, at orberne tilsyneladende af 
og til også er så rigt repræsenteret 
i mit private soveværelse, som det 
senere skal vise sig! 

Men ikke så snart dukker der et 
nyt fænomen frem, før teorier og 
mytemagere blomstrer, i vore dage 
især på internettet. At ånder eller 
intergalaktiske væsener skulle være 
årsag til orberne, er kun nogle af de 
få udvalgte forklaringer. En søgning 
på internettet på betegnelsen ”orbs” 
via søgemaskinen Google kom i ja¬ 
nuar 2004 op med ca. 222.000 hits. 
Så der er nok at kigge på, hvis man 
orker det. 

Når orberne så optræder på bil¬ 
leder i forbindelse med berømte 
personer inden for emner som 
ufoer, spøgelses jagt eller kontakt 
med ånder, så bliver det hele endnu 
mere spændende og højner næsten 
sandhedsværdien, eller gør det? 

UFO-Magazine 


Denne nye type af billeder har bl.a. 
fået megen omtale i det udbredte 
engelske tidsskrift UFO-Magazine. 
Artiklerne er nok blevet læst og 
billederne kigget efter, men måske 
uden den helt store interesse fra 
starten. Så spændende virkede de jo 
heller ikke. De virker egentlig ret 
ordinære. 

Men pludselig en dag er Filip 
Steenholdt, en tidligere kollega og 
korncirkel-medproducent, i telefo¬ 
nen og spørger, om jeg kender til 
billeder med mærkelige små, lyse, 
runde aftegninger på. Han har lige 
set nogle højst interessante og ejen¬ 
dommelige fotografier med sådanne 
lyskugler på, oven i købet et foto 
han selv er med på. 

Henvendelsen fra min tidligere 
kollega og de billeder, han viste 
mig, fik mine tanker lidt mere på 
gled. For når man begynder at dis¬ 
kutere sådanne aftegninger uden for 


de egentlige ufo-kredse m.v., så er 
det måske alligevel på tide at tage 
emnet op i et bredere forum. 

De fleste af de fotos med orber, 
som Filip Steenholdt, havde set, var 
fra private hjem. 

Men et par enkelte billeder var 
dog taget i den lokale sportshal i 
Søllested på Lolland i forbindelse 
med en optræden af det fra dansk tv 
meget kendte dansk-engelske medie 
Marion Dampier-Jeans (se side 17). 

Og det lokale diskussionsemne 
var så hurtigt, om det kunne være 
manifestationer af ånderne, hun 
havde fortalt om el. lign. Eller hvad 
var det mon, man så på billederne? 


UFO-Mail søger orber 


I dagene før jul 2003 udsendte 
SUFOI UFO-Mail nr. 26 (gratis 
og uforpligtende tilmelding på 
www.ufo.dk), hvor læserne bl.a. 
blev opfordret til at fremsende deres 
eventuelle fotos af orber og lidt om 
omstændighederne ved fotografe¬ 
ringen. Mange af læserne ville for¬ 
mentlig alligevel have deres kamera 
fremme i anledning af julen, så der 
kunne være gode chancer for nogle 
spændende fotos til samlingen. 

For at illustrere, hvorledes så¬ 
danne lysende aftegninger typisk 
kunne tage sig ud, valgte jeg i den 



Billedet af bl.a. Filip Steenholdt fra 6. december 2003 i et køkken indeholder flere 
runde lys, der bedst ses efter billedbehandling med ændring af kontrast og lysstyrke. 
(Foto: Kirsten Johansen) 

Det dansk-engelske medium Marion 
Dampier-Jeans fotograferet i Højreby¬ 
hallen i Søllested på Lolland den 30. 
oktober 2003. Bemærk orberne bl.a. 
i billedets højre side. Billedet er taget 
med et digitalt kamera afmærket Hew¬ 
lett-Packard PhotoSmart 320 med blitz. 
(Foto: Kirsten Johansen) 


udsendte UFO-Mail at vise nogle få 
fotos fra Danmark og udlandet uden 
yderligere kommentarer i første 
omgang. I samme UFO-Mail blev 
læserne også bedt om deres bud på, 
hvad disse orber kunne skyldes, og 
hvordan de efter læsernes og foto¬ 
grafernes opfattelse kan opstå. 

Og der kom en del henvendelser 
fra flere læsere, der indsendte deres 
fotografier og kommentarer. For 
rigtigt mange kendte tilsyneladende 
disse runde aftegninger fra egne 
billeder. 

Ofte ses de lysende aftegninger 
tydeligere, hvis det digitale foto 
undergår en efterbehandling i et 
billedbehandlingsprogram som fx 
Adobe Photoshop Elements, Adobe 
Photoshop eller andre fotoprogram¬ 
mer. Billederne kan eksempelvis 
gøres skarpere, og der kan ændres 
på kontrast og lysstyrke for at frem¬ 
hæve orberne, især hvis billederne 
efterfølgende skal reproduceres. 

Efter aftale har vi valgt at lade 
fotograferne, der fremsendte fotos 
til SUFOI, optræde anonymt i denne 
sammenhæng. Artiklens forfatter er 
bekendt med deres identitet. 

Orber til barnedåb - og alle vegne 


Casper fremsendte et foto fra sin 
stue med orber over et tændt tv og 
kommenterede: 

”Jeg gætter på, at orber opstår, 
når der er støv på linsen. Har det 
ofte selv på mine billeder.” 

MB fremsendte to billeder taget 


ved en barnedåb i Hurup Kirke i 
Nordjylland. På de desværre lidt 
uskarpe billeder ses flere runde af¬ 
tegninger med det mørke kirkeloft 
som baggrund. 

MB tilføjede spørgende: ”Vi har 
også fundet et billede på internettet, 
hvor det menes at være ånder?” 

De mere skarpe billeder fra kir¬ 
ken var der intet usædvanligt på. 



Bjarke fremsendte et billede 
taget nytårsaften af fyrværkeriet 
udendørs (se ovenfor). Billedet er 
taget med blitz og'med et digitalt 
kamera, Hewlett-Packard PhotoS- 
mart 320. Hvis man ikke indstiller 
sit kamera til at tage foto uden 
blitz, vil det normalt automatisk 
selv sørge for at udløse blitzen. Det 
originale foto er af naturlige årsager 
meget mørkt, og der er næsten intet 
usædvanligt at se på PC-skærmen. 
Men ved at gøre billedet lysere i et 
billedbehandlingsprogram, dukker 
der et par markante orber op på nat¬ 
tehimlen. 



Foto taget i sommeren 2003 i sommer¬ 
husområde ved Tisvilde. 


Allerede i november 2003 kon¬ 
taktede TVB SUFOI og fortalte, at 
han i sommeren 2003 var ude for en 
besynderlig hændelse med sit nye 
kamera, et Olympus Digital Camera 
C300Z: 

”Det foregik i haven ved mine 
forældres sommerhus i Tisvilde. Vi 
bor i et relativt øde sommerhusom¬ 
råde tæt ved en skov. Klokken var 
ca. 23, og jeg var ude for at afprøve 
mit nye digitale kamera, som jeg 
netop havde fået i fødselsdagsgave. 
Jeg havde taget nogle billeder, men 
opdagede nogle sjove ”cirkler” på 


billederne. Jeg prøvede at identifi¬ 
cerede, hvor de cirkler skulle have 
befundet sig på himlen, men jeg 
kunne ikke se noget på himlen, og 
jeg er næsten 100% sikker på, at de 
ikke var der, da jeg tog billederne. 
Jeg har dog nu selv den teori, at 
min blitz har ramt et eller andet, fx 
et vindue eller den lampe, som ses 
på de fremsendte billeder. Jeg har 
nemlig set et lignende tilfælde, dog 
synes jeg, at ”cirklerne” er uhyg¬ 
geligt runde. Jeg kunne meget godt 
tænke mig en forklaring.” 

Fra Per fik SUFOI denne mening 
om orberne: 

”Jeg vil umiddelbart gætte på, 
at disse orber blot er støvkorn, der 
bliver oplyst af blitzen inden for 
få cm fra objektivet, dermed kom¬ 
mer disse ude af fokus (fordi de er 
så tæt på). Det forklarer dog ikke, 
at disse kommer oftere på digital¬ 
kameraer, bortset fra at folk nok 
generelt bare skyder løs hele tiden 
og dermed laver flere billeder, der 
forøger chancen for at de opstår. 

Jeg har selv set disse kugler på 
mine billeder.” 

Min tidligere kollega, Filip 
Steenholdt, der var med til at sætte 
gang i debatten om orberne, ringede 
i øvrigt en måneds tid efter sin før¬ 
ste henvendelse om billederne og 
fortalte, at han nu havde set noget, 
der lignede orber, men uden brug af 
fotoapparat og i solskin, forårsaget 
af støvpartikler på hans briller! 

Så brillebærende læsere kan evt. 
selv eksperimentere og måske få 
resultater, afhængig af, om man er 
nær- eller langsynet og arten af ens 
briller. 

Hvad kan det være? 


Karakteristisk nok er alle de frem¬ 
sendte billeder af disse fænomener 
taget med digitale kameraer og med 
blitz. Da alle aftegningerne er lyse 
og derfor ofte kun ses på en lidt 
mørkere baggrund, må interessen 
ud fra selve udseendet af billederne 
nok i første omgang samle sig om 
spørgsmålet: Kunne det være en el¬ 
ler anden form for partikel, typisk 
støvpartikler, der befinder sig meget 
tæt på kameraets objektiv (linse) 
og derfor oplyses ekstremt meget 
af blitzen og aftegner sig uskarp og 
lysende? 

Flere modtagne billeder viste si¬ 
tuationer, hvor der meget vel kunne 
være en del - også synligt - støv i 
luften, fx fra en ridestald og fra en 
fårefold. Andre billeder viste mere 
almindelige situationer inden- eller 
udendørs, hvor man ikke nødven- 


► 

(Foto: Kim Møller 
Hansen) 



digvis skulle forvente støvpartikler 
i luften. Men det kunne så måske 
være andre ting. 


Praktiske eksperimenter 


Men det kunne nu ikke være så 
svært at forsøge at lave orber ved 
hjælp af en støveklud og det forhån¬ 
denværende digitale kamera. Som 
sagt så gjort. 1 husets soveværelse, 
hvor jeg kunne finde en mørk bag¬ 
grund, tog jeg om aftenen en række 
fotos med mit digitalkamera med 
blitz. På disse fotos kan man ikke 
umiddelbart få øje på mystiske lys¬ 
pletter eller andet ejendommeligt. 
Derefter tørrede jeg støv af med 
en klud et støvet sted i huset og 
rystede denne klud foran og over 
kameraet og tog endnu en række 
billeder med blitz. På langt de fle¬ 
ste af disse billeder kan man se de 
runde aftegninger, men bedst og 
mest klart, hvis de befinder sig på 
en mørkere baggrund. 

Jeg foretog derefter det samme 
eksperiment to andre steder i huset 


- og med samme resultat! Der er 
altså ingen tvivl om, at sådanne 
aftegninger kan frembringes ekspe¬ 
rimentelt ved hjælp af lidt støvpar¬ 
tikler tæt på kameraet! 

Eksperimenterne er gennemført 
med et digitalkamera af mærket 
Hewlett-Packard PhotoSmart C812, 
der er forsynet med en CCD-chip 
med disse specifikationer: 3,92 MP 
effektiv pixel, 4,13 total, 1/1,8” 
CCD. Brændvidden er ved vidvin¬ 
kel: 7,6 mm. 

Infrarødt lys? 


I en artikel i UFO-Magazine (januar 
2004) er skribenterne Paul og De¬ 
nette France inde på, at en automa¬ 
tisk afstandsmåling med infrarødt 
lys i digitalkameraer måske oplyser 
støvpartikler, vanddråber osv. tæt 
på objektivet, der så resulterer i de 
runde lyspletter ude af fokus på bil¬ 
ledet. 

Det menneskelige øje vil så 
netop ikke se disse partikler, når de 
blot er oplyst af infrarødt lys. Men 
det digitale kamera vil registrere 
dem, hvis det er følsomt i det infra¬ 
røde område. 

Her kunne man måske som læser 
få den ide, at det var enklere blot 
at antage, at det var partikler oplyst 
af kameraets almindelige blitz. Så¬ 
danne små partikler lægger man jo 
normalt heller ikke mærke til, når 
man fotograferer. Men ved at være 
meget opmærksom på fænomenet 
har jeg dog under eksperimenterne 
iagttaget støvpartikler oplyst af 
blitzen foran fotoapparatet, hvis jeg 


På denne udsnits¬ 
forstørrelse af et 
enkelt af de mange 
fotos ses den tyde¬ 
lige orb-aftegning 
opstået som følge 
af eksperimentet 
med støv partikler. 
(Foto: Ole Hen¬ 
nings en) 



samtidig lod være med at kigge i 
søgeren eller på displayet. 

Men teorien er altså, at digitale 
kameraer måske kan se et andet 
område af bølgespektret, end det 
menneskelige øje, der registrerer 
lys i bølgeområdet ca. 3.800 til ca. 
7.600 ångstrøm. Det ultaviolette 
bølgeområde ligger lavere end 
3.800 ångstrøm, medens det in¬ 
frarøde ligger højere end 7.600 
ångstrøm. Måleenheden er i øvrigt 
opkaldt efter den svenske fysiker 
Anders J. Ångstrøm. 

De fleste digitalkameraer an¬ 
vender en billeddannende sensor af 
CCD-typen, der analyserer farverne 
og registrerer lysmængden. Visse 
kameraer benytter andre sensorer 
(chips). 

Men er det rigtigt, at visse di¬ 
gitalkameraer kan se ting, vi ikke 
kan opfatte med det blotte øje? Ja, 
der måtte endnu et eksperiment på 
bordet, og vel at mærke et du også 
kan eftergøre hjemme med dit eget 
digitalkamera. 

Prøv at kigge ind i dioden (pæ¬ 
ren i forenden) i en fjernbetjening 
til et alm. tv-apparat og tryk så på 
en af betjeningens knapper. Man 
kan normalt intet se med det blotte 
øje. Tag så det digitale kamera og 
tænd for displayet, den lille LCD- 
skærm, der normalt sidder bag på 
kameraet, og hvor man kan se det 
sceneri, man ønsker at fotografere. 
Hold tv-fjernbetjeningen ind foran, 
peg på kameraet og tryk på en af 
kommandoknapperne. Man kan nu 
på digitalkameraets display tydeligt 
se dioden på fjernbetjeningen lyse, 
selv om man ved siden af med det 
blotte øje ikke kan se noget lys i 
dioden. 

Det er derfor korrekt, at digi¬ 
talkameraet (dvs. dets chip) kan 
opfange og registrere lys af en bøl¬ 
gelængde, som vort øje ikke kan se. 

Hvis man vil have det ”sort på 
hvidt”, kan man med digitalkame¬ 
raet fotografere dioden (pæren) på 
tv-fjernbetjeningen, medens man 
trykker på en af kommandoknap¬ 
perne, så man kan få lyset registre¬ 
ret fotografisk, hvilket jeg efterføl¬ 
gende gjorde. 

Orber til foredrag 


Astrofysiker, ph.d. Michael J. D. 
Linden-Vørnle fra Tycho Brahe Pla¬ 
netarium siger om infrarødt lys og 
digitale kameraer til SUFOI: 

”Det er et kendt fænomen, at 
også de elektroniske chips, der an¬ 
vendes til astronomiske optagelser, 
er stærkt følsomme i det røde og in- 












Fotodokumentation 

Visse digitale kameraer er følsomme 
for infrarødt lys som fx fra en tv-fjem- 
betjening, Lyset i dioden kan ikke ses 
med det blotte øje. Eksperimentet blev 
gennemført med fjernbetjeningen (SF 
08) til et ordinært Tandberg tv og et di¬ 
gitalkamera afmærket Hewlett-Packard 
PinotoSmart C812. 

(Foto: Ole Henningsen) 


frarøde område af lysspektret. Dette 
kan give problemer for visse typer 
af undersøgelser, hvorfor det røde 
og infrarøde lys i disse situationer 
må filtreres bort, inden det rammer 
chippen. 

Det er derfor også korrekt, at 
visse digitale kameraer til mere pri¬ 
vat brug rent faktisk kan registrere 
bølgelængder ind i det infrarøde 
område, hvilket normalt dog ikke 
giver problemer for digitalkame¬ 
raernes ejere i den daglige anven¬ 
delse. 


Infrarøde ånder? 


Men at ens kamera måske er føl¬ 
somt lidt ind i det infrarøde bølge¬ 
område, er jo ikke ensbetydende 
med, at man nu kan fotografere ån¬ 
delige væsener, som nogen mener, 
hvis der findes langt mere jordnære 
og naturlige forklaringer på de foto¬ 
graferede ting. 

Hvis man antog, at der eksi¬ 
sterede åndelige væsener, der kun 
var synlige i infrarødt lys, så ville 
sådanne manifestationer også have 
optrådt i meget stor stil gennem 
årene på fotografiske optagelser til 
videnskabelige formål. Fotogra¬ 
fering med infrarødt lys/infrarøde 
film er jo ikke en ny opfindelse. 
Teknikken har været kendt og an¬ 
vendt af videnskaben i utallige sam¬ 
menhænge i mange år. 

Hvad siger fotoeksperterne? 


En af vore læsere, Danny, skrev 
tilbage: ”Orber må jeg lige læse 
lidt mere om, det lyder mystisk, 
tror ikke det har noget med ufoer at 
gøre.” Og så tilføjede han snusfor¬ 
nuftigt: ”Har du prøvet at spørge en 
fotoekspert eller fotograf?” 

Og naturligvis rettede SUFOI 
henvendelse til fotografer og fo¬ 
toeksperter om sagen. Fra det ver¬ 
densomspændende fotofirma KO¬ 
DAK fik SUFOI denne kommentar 
fra R.S., Kodak Digital Imaging 
Support Centre: 

“Støvpartikler, regndråber, sne¬ 
fnug osv. vil altid give disse hvide 
plamager på billederne, når blitzen 
rammer dem. Jeg kiggede på bil¬ 
lederne på internettet, og med din 
beskrivelse af eksperimentet vil jeg 
sige, at det helt klart er støvpartikler 
og andre partikler i luften, der har 
givet disse pletter.” 

Kurt Gabs fra det landskendte 
fotolaboratorium i Tønder siger til 
SUFOI: 

”Nogle af de udendørs fotos 
ligner den virkning, man får, når 



Michael Linden-Vørnle 
ved præsentationen af CA- 
NAL+ tv-serien ”Taken ” i 
Grand Teatret i København 
20. januar 2004. Hans 
foredrag over emnet ”Liv i 
universet ” havde overskrif¬ 
ten: Er der nogen ? Læg 
mærke til de flotte orber, 
der ” svæver ” omkring 
ham! 

(Foto: Ole Henningsen) 


man med blitz fotograferer ind i 
snefnug.” 

I tidsskriftet Digital Foto nr. 5, 
2003, spurgte en læser, Kristian 
Bjerregaard, med overskriften flet¬ 
tede billeder”: 

”Med flere forskellige digitale 
kameraer har jeg oplevet, at der 
kommer mærkelige hvide pletter 
rundt omkring på billedet. Er det 
noget, I har set? Ved I, hvorfor det 
kommer?” 

Til dette spørgsmål svarede re¬ 
daktionen på Digital Foto : 

”Det skyldes, at flashlyset reflek¬ 
terer i støvpartikler mellem kamera 
og motiv. Er frontlinsen på dit ka¬ 
mera støvet? I så fald kan du forsig¬ 
tigt tørre den af med et stykke blødt 
stof eller køkkenrulle. Er den meget 
beskidt, kan du bruge rensevæske 
og -serviet til briller. Kom ikke ren¬ 
sevæske direkte på objektivet.” 

Vi forelagde et af de udendørs 
orb-fotos for Anders Knudsen, der 
er professionel pressefotograf og 
mangeårig fremtrædende medarbej¬ 
der ved Lolland-Falsters Folketi¬ 
dende. Som kommentar til billedet 
siger Anders Knudsen: 

”Jeg kan med sikkerhed sige 
om årsagen, at blitzen rammer en 
regndråbe. Det forekommer, når 
man bruger blitz i regnvejr og tåge 
eller støvregn. Nogen gange læg¬ 
ger man slet ikke mærke til, at det 
er støvregn eller lidt tåge og bliver 
overrasket, når man ser resultatet på 
billederne. 



SUFOI’s fotokonsulent 


Flyveleder Hans Bødker, fotokon¬ 
sulent for SUFOI gennem en lang 
årrække, siger om orb-billederne: 

”Når man kigger på dette bil¬ 
lede, ligner det mest vanddråber på 
linsen, men at det skulle være mere 
almindeligt på digitalkameraer, 
har jeg nu ikke hørt. Billed-chip- 


Natlig besøg på 
amerikansk kir¬ 
kegård gav disse 
orber - formentlig 
forårsaget af 
regndråber, siger 
fotoeksperter. 


► 

S alt korn drysset 
ned ca. 20-30 cm 
foran objektivet. 
Frosset ved hjælp 
afflash. 

(Foto: Hans Bød¬ 
ker) 


Sukker korn drysset 
ned ca. 20-30 cm 
foran objektivet. 

Frosset ved hjælp 
afjlash. 

(Foto: Hans Bød¬ 
ker) 


pen på digitalkameraer er meget 
lille, typisk 1 cm eller mindre, så 
det er fantastisk, at man kan presse 
5 mili. billedpunkter (pixels) eller 
mere ned på dem, og samtidig have 
kontakt til hvert enkelt punkt. En 
så lille flade kræver også en meget 
kort brændvidde på objektivet, ty¬ 
pisk 6-8 mm foren normal brænd¬ 
vidde, der svarer til 50 mm for et 
normalt "gammeldags” 35mm film 
kamera. 

En så kort brændvidde giver 
samtidig en meget stor dybdeskarp¬ 
hed, måske så stor at den ved en 
lille blænderåbning vil kunne foku¬ 
sere på noget, der sidder på selve 
objektivet. Med hensyn til støv eller 
måske regn, støvregn eller små sne¬ 
fnug tæt på kameraet belyst af en 
blitz. Det kunne det godt ligne på 
det viste billede.” 

Hans Bødkers interesse foror- 
berne var dog vakt: 

”Jeg har nu eksperimenteret lidt 
med mit digitalkamera. I dagslys 
har jeg ud gennem mit vindue taget 
billeder af saltkorn og sukkerkorn, 
drysset ned foran kameraet i ca. 
20-30 centimeters afstand fra objek¬ 
tivet. Billederne er taget med flash, 
og det er svært at komme tættere på 
objektivet, da flashen sidder oven 
på selve objektivet, som derfor vil 
komme til at skygge for flashly¬ 
set. Brændvidden var ca. 22 mm,” 
skriver Hans Bødker og tilføjer, at 
han dog valgte at holde vinduet luk¬ 
ket, da eksperimenterne er udført i 
Søndre Strømfjord på Grønland, og 
der udenfor var -38 grader. 

”Men sådan ser altså små gen¬ 
stande som salt og sukker ud på bil¬ 
leder i luften på tæt afstand og fast- 
frosset med flash,” slutter SUFOFs 
fotokonsulent Hans Bødker. 



åmmm 


Eksperimenterne fortsætter 


En søndagstur i skoven kan natur¬ 
ligvis også anvendes til efterforsk¬ 
ning af orbernes natur. Så da der 
viste sig et par snefnug i luften, 
blev blitzen slået til, og på flere af 
optagelserne dukkede de lyse, runde 
aftegninger op. 

Om aftenen var det snevejr med 
en masse bittesmå snefnug, og så 
måtte kameraet frem til et nyt eks¬ 
periment. Hvordan ville det se ud, 
når små snefnug blev fotograferet 
med blitz på nært hold. Billedet gi¬ 
ver svaret: De ligner til forveksling 
de andre orber. 



Selv en januar-skovtur kan give orber, 
hvis der fotograferes med blitz . 

(Foto: Ole Henningsen) 



Bittesmå snefnug giver mange orber 
ved anvendelse af blitz om aftenen. 
(Foto: Ole Henningsen) 


Insekter på spil 


I nyhedsbrevet Filér's Files nr. 28/ 
2003 fortæller Kathie Grimes fra 
organisationen MUFON: 

”Jeg vil gerne orientere om en 
undersøgelse, der blev foretaget 
i Kentucky, USA, hvor der var 
set runde lys på billeder taget i et 
mørkt hus. Efterforskeren tog hen 
til huset en nat og fandt ud af, at 
lyskuglerne, orberne, på blitzbil- 
lederne blev forårsaget af små 
insekter i luften. Det morede os, at 
så små insekter kunne lave så store 
orber på billederne.” 

I samme nyhedsbrev kommente¬ 
rer den kendte ufo-forsker dr. Bruce 
Maccabee nogle billeder med orber 


taget ved en korncirkel ved Sara- 
toga Springs i USA: 

”De runde lys eller orber kan 
stamme fra lys reflekteret af støv¬ 
partikler i atmosfæren, meget tæt på 
objektivet, da blitzen blev anvendt. 
Blitz-orber er blevet meget almin¬ 
delige nu, hvor blitzlyset er så tæt 
på linsen på moderne kameraer.” 

Bruce Maccabee har også selv 
eksperimenteret med orber og viser 
på sin hjemmeside på adressen: 
http://brumac.8k.com/orb_3.html, 
hvordan fx meget små glasperler 
kan tage sig ud i luften, fotograferet 
med blitz, når de falder ned i for¬ 
skellig afstand foran kameraet. 

Konklusion: Små partikler 


Efter nærmere gennemgang af en 
stor mængde fotografier og til¬ 
hørende beretninger samt mange 
eksperimenter ser der ikke ud til 
at være tvivl om, at disse lysende 
aftegninger eller orber på digitale 
indendørs- og udendørs fotos skyl¬ 
des små partikler (støv, støvregn, 
regndråber m.v.) i luften tæt foran 
kameraets objektiv oplyst af blitz. 

Alternativt kan der være tale om 
reflekser af blitzlyset forårsaget af 
urenheder på objektivet i form af 
små støvpartikler, regndråber m.v. 

Naturligvis vil der aldrig være 
belæg for at konstatere, at alle 
orb-fotografier er opstået på denne 
måde, men der er til gengæld 
absolut intet i det gennemgåede 
materiale, der tyder på andet end 
denne helt naturlige forklaring på 
de lysende aftegninger. 

Efterlysning 


Det vil bestemt være interessant at 
høre om læseres eksperimenter og 
erfaringer med sådanne billeder og 
tilhørende kommentarer. Hvis der 
skulle dukke noget spændende op 
på området, vil vi vende tilbage til 
emnet og vise flere af denne type 
billeder i UFO-Mail og i UFO-Nyt. 


Tager man andre gode billeder 
med "ufoer” (uidentificerede 
fotograferede objekter?) på, så 
hører vi naturligvis fortsat meget 
gerne herom på internetadressen: 
www.ufo.dk 

eller på postadressen SUFOI, 
Postboks 6, 2820 Gentofte. 

Bogtilbud 



Udvidet særudgave! 

Konspirationsteorier 

- 40 populære sammensværgelser 


I foråret 2003 udgav SUFOI ”Konspirationsteorier: 

20 populære sammensværgelser” - og bogen blev 
hurtigt udsolgt! Nu er denne populære bog udkommet i en 
udvidet særudgave på forlaget Dingbat og kan købes hos SUFOI. 
Bogen er på 151 sider, ill. og indbundet. 


Kr. 69,95 

(Bestillingsnummer B-047) 


”En lækkerbisken for alle elskere af konspirationsteorier. Skrevet af Lars Bugge, der har skrevet en række bøger 
om samme emne, fx Mysteriet om mordet på John F. Kennedy, 2002. Dette mystiske attentat er da også en læk¬ 
kerbidsken for enhver konspirations-fan, og er selvfølgelig med i denne bog, som omfatter 39 andre mystiske be¬ 
givenheder, som kan få blodet i kog hos en rigtig fan. Attentater, mystiske dødsfald, mystiske begivenheder, her er 
det hele...” (fra Lektørudtalelsen, DBC) 


Klodernes Kamp 

Den 30. oktober 1938 begyndte CBS Radio i New York den ugentlige 
udsendelse med radiohørespil under fællestitlen Mercury Theatre on 
the Air. Denne dag var det Orson Welles, som stod bag en nyskrevet 
udgave af H. G. Wells klassiker The War of the Worlds. Mere end to 
millioner lyttede til historien om, hvordan fjendtlige marsboere lander i 
New Jersey og invaderer Jorden. Hørespillet var så realistisk og drama¬ 
tisk, at mange lyttere glemte, at der var tale om fiktion. De tabte hove¬ 
det og tog haglgeværet frem for at imødegå truslen fra rummet. 


Hør det originale hørespil The War of the Worlds på cd. 
Varighed: 51 min. Pris kr. 88,- 
(bestillingsnummer. L-003) 



UFO-Vision 8 

UFO-Vision er SUFOI’s specialtidsskrift med dybdeborende artikler, 
anmeldelser m.m. Dette nummer har UFO-bortføreiser som tema. 


UFO-Vision nr. 8 er på 60 sider i A5 format og 

udkommer den 2. marts. 

Pris kr. 59,- 

(bestillingsnummer T-025) 

I skolen lærer vi, at videnskabsmændene for hver dag, der går, ser længere og 
længere ud i rummet, og længere og længere ind i cellernes og atomkernernes 
inderste hemmeligheder. De har faktisk løst de fleste af naturens og eksisten¬ 
sens gåder. Det passer bare ikke! I vores højteknologiske verden falder fisk ned 
fra himlen. Folk bryder i brand uden nogen påviselig årsag og bliver reduceret til aske på få sekunder. Man opda¬ 
ger ikke, at en forbipasserende er et spøgelse, før man går lige igennem ham. Dyrelivet svarer ikke altid til zoolo¬ 
gibøgernes angivelser. Og tusinder af mennesker er overbevist om, at vi ikke er alene i universet, og at intelligente 
væsener fra andre planeter jævnligt aflægger besøg. 


Det uforklarlige 


Tag med på en udflugt i den gråzone, der ligger mellem det velkendte og det ukendte. 

I Det uforklarlige beretter Lars Thomas om en lang række tilsyneladende uforklarlige fænomener - fra huse, der er 
hjemsøgt af spøgelser til spontan selvforbrænding, vandrende sten, reinkarnation, psykokinese, korncirkler, Loch 
Ness-uhyret, UFO’er og meget, meget mere. 


Det uforklarlige , 192 sider, illustreret og indbundet. Kr. 249,00 
(Bestillingsnr. B-046). Bogen kan bestilles på nedenstående kupon. 



Tilbud og nyheder til læserne 


Alle varer kan bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din 
indbetaling, sendes alle varer. Porto/ekspeditionsgebyr er på kr. 26,00 - uanset hvor meget du bestiller. 



Navn:_ 

Adresse: 


Send venligst de afkrydsede varer: 


O Det uforklarlige Kr. 249,00 
O Konspirationsteorier Kr. 69,95 
Udvidet særudgave! 

O Kenneth Arnold fortæller (kassettebånd) 

Kr. 20,00 

O The War of the Worlds (CD) Kr. 88,00 
O Mysterious Spheres (CD) Kr. 129,00 
O Det glemte folk (2 bind) Kr. 298,00 
O UFO-plakat Kr. 40,00 
O UFO’er på radar Kr. 39,00 


O The Fantastic Flight Of JAL1628 

Kr. 49,00 

O UFO-bølger Kr. 9,00 
O Dobbeltmåner Kr. 19,00 
O UFOer: Hvad siger videnskaben 

Kr. 9,00 

O UFO-Vision 8 Kr. 59,00 Nyhed 

O Mirakelmanden Uri Geller 

Kr. 9,00 

O UFO-Nyt 2004 intro-tilbud 

Kr. 200,00 


Til det samlede beløb lægges kr. 26,00 i porto/ekspedition 



















Kan vi finde marsboerne, hvis de er der? 

fif OLE HENNINGSEN 

NASA landsatte i januar 2004 to robotter på Mars-overfladen og har planer om flere 
Mars-missioner samt på længere sigt planer om at sende mennesker til Mars. NASA's 
overordnede målsætning er klar: Man vil finde ud af, om den røde planet engang 
har huset liv. 


Den nuværende eftersøgning efter liv er nødvendigvis begræn¬ 
set til liv, som vi kender til det - organismer afhængig af vand. 
En space.com-læser kommenterede for nylig dette spørgsmål 
og mente, at det var hovmodigt af os mennesker simpelthen at 
tro på, at enhver anden form for liv vil være nøjagtig som os 
selv. De forskere, der beskæftiger sig med ET har et lignende 
syn på tingene. 

”Videnskabsmænds indgangsvinkel til at finde liv er meget 
’Jord-centreret’,” siger Kenneth Nealson, der er geo-biolog ved 
University of Southern California i USA. 

”Problemet er, at der ud over kul stof-baser et og vand-af¬ 
hængigt liv ikke er mange andre muligheder at basere sig på, 
når man skal designe en rummission til Mars. Baseret på, hvad 
vi ved om selve livet på Jorden, fastsætter vi de grænser, inden 
for hvilke vi kunne tænkes at søge efter liv på andre kloder,” 
siger Nealson og tilføjer: 

”Inden for disse rammer er der imidlertid ekstreme fore¬ 
komster af liv på Jorden, som kan fortælle os noget om mulige 
eftersøgningssteder på råkolde Mars.” 

Nealson og hans kolleger fandt for nylig en organisme, som 
er den hidtil mest ekstreme, hvad angår de temperaturer, den 
kan overleve under. Corien Bakersman, studerende i Nealsons 
laboratorium, opdagede en bakterie ved navn psychrobacter 
cryopegella. Den lever og reproducerer sig under betingelser så 
kølige som -10 graders Celcius. Opdagelsen af denne bakterie 
i en flydende saltsø under Sibiriens permafrost blev offentlig¬ 
gjort i det videnskabelige tidsskrift Astrobiology. 

Bakterien kan fortsat fungere og overleve selv ved en tem¬ 
peratur på -20 graders Celcius, selv om den standser selve for¬ 
meringen ved denne lave temperatur. 

”Denne organisme kan eksistere ved en lavere temperatur 
end nogen anden tidligere opdaget organisme,” fortæller Neal¬ 
son. 

Nealsons team regner med, at på visse tidspunkter af Mars’ 
historie, har tipningen af planetens poler til en mere skrå om¬ 
drejningsakse opvarmet kalotten på nordpolen til -20 graders 
Celcius eller mere på grund af den øgede solvarme. 

”Hvis isen i de polare egne blev opvarmet til vandform, 
ville organismer som cryopegella kunne have vågnet og repa¬ 
reret skader, der måtte være opstået i deres forskellige celle¬ 
komponenter,” fortæller Nealson. 

Når så betingelserne skiftede få millioner år senere, og pla¬ 
neten blev koldere og koldere, kunne disse organismer have 
været de sidste overlevende. Det betyder ikke nødvendigvis, at 
der er mikrober i dvale i iskapperne på Mars. Men det antyder 
en bredere ramme for mulige lokaliteter for livsbetingelser, så 
Nealsons materiale bør tages med i betragtning. 


Andre forskere er enige, og flere opdagelser Jorden over af 
denne type i de senere år indikerer, at polarregionerne på Mars 
kunne være primære ”jagtområder”. Som på Jorden kunne 
organismer i disse områder måske være dækket af naturligt 
forekommende ”frostvæske” eller være i stand til at gå i dvale 
i tusindvis af år, afventende en kortvarig optøning. 

De nuværende to Mars-landere skal ikke udforske polar¬ 
regionerne. Men NASA’s Mars Phoenix Lander, der er fastsat 
til opsendelse i 2007, er beregnet til at undersøge nordpolsom¬ 
rådet. 

Imidlertid erkender videnskabmænd, at der sagtens kunne 
være liv, der ikke kræver vand, andetsteds i universet. Og 
nogle astrobiologer forsøger at udforske disse muligheder. 

Men det er et vanskeligt emne at beskæftige sig med. Når man 
leder efter liv, som vi ikke kender til, er det vanskeligt i sig 
selv at have en mening om, hvad man skal forvente. Nealson 
er i forreste linje hvad angår en gryende anstrengelse for i det 
mindste at overveje, hvad der kunne være derude. 

”Det vil have form og komposition. Det vil have struktur,” 
sagde Nealson ved en sammenkomst for astrobiologer forrige 
år. Disse karakteristika er nødvendige for at omsætte en slags 
energi til en anden - en proces som han anser for at være fun¬ 
damental for livet. 

”Der er selvfølgelig andre elementære ting. Livet repro¬ 
ducerer sig selv, og livet udvikler sig. Og fordi det forbruger 
energi, producerer det også affaldsstoffer. Og det har nogle be¬ 
stemte aktiviteter, der synes at være universelle, og en af dem 
er bevægelse.” 

Så måske er der liv på Mars, måske er der ikke. Hvis der 
findes nogle kræ deroppe, er de måske, måske ikke, som bak¬ 
terier på Jorden. Under laboratoriebetingelser var videnskabs- 
mænd i 2001 i stand til at få encellede organismer til at optage 
aminosyrer - en fundamental byggesten for liv, som ingen 
andre kendte livsformer anvender. 

Denne opdagelse er på kanten af skabelsen af kunstigt liv, 
siger eksperter. Den indikerer også, at liv andre steder i uni¬ 
verset kunne fungere efter fuldstændigt anderledes regler end 
dem, vi er vant til. Hvis liv på Mars er fundamentalt forskelligt 
fra, hvad videnskabsmænd anser liv for at være, så kan de nu¬ 
værende og fremtidige rummissioner måske overhovedet ikke 
opdage, hvad der måtte findes lige neden under deres mekani¬ 
ske næser. □ 

Kilde: Space.com 



